Universelt design og ligeværdig adgang for alle - Bygherreforeningen\nUniverselt design handler om meget mere end tilgængelighed, ramper og handicaptoiletter. Det handler om ligeværdig adgang og deltagelsesmuligheder for alle mennesker. På denne dag sætter vi fokus på, hvordan du som bygherre kan arbejde med universelt design i dine bygninger, og hvordan du kan bruge verdensmålene som løftestang for at tale om universelt design i byggeri.\nVerdensmålenes tværgående mål handler om ikke at lade nogen tilbage, og når vi sætter fokus på universelt design i vores bygninger, er det netop dét, vi arbejder på at undgå. Universelt design åbner for en ny måde at tænke bygninger på og kræver en ny tilgang til vores byggeri. På denne seminardag sætter vi fokus på, hvordan vi kan tænke universelt design ind tidligt i vores byggeproces, på hvordan vi kan få overblik over brugere og interessenter og ikke mindst tænke bygningerne og deres løsninger langt bredere end tilgængelighed, som vi kender i dag.\nVi glæder os til at se dig til en dag, hvor vi sætter fokus på bygherres muligheder og indflydelse på universelt design og giver dig en grundforståelse af universelt design som begreb og filosofi, som rækker ud over målkravene i Bygningsreglementet. Vi sætter samtidig fokus på sammenhængen mellem verdensmål, ligeværdig adgang og inkluderende arkitektur.\nVil du vide mere om universelt design og tilgængelighed? Så er vores netværk om netop dette måske noget for dig!\nKan vi bruge verdensmål til at løfte agendaen om universelt design og tilgængelighed fra at handle om en lille gruppe med funktionsnedsættelser, til at handle om ligeværdig adgang for alle – og hvordan gør man det? Camilla Ryhl giver sit bud på, hvordan vi kan bruge verdensmålenes overliggende mål ‘Leave no one behind’ til at fremme forståelsen af universelt design.\nHvad betyder universelt design egentlig og hvordan kan vi komme videre fra tilgængelighed og fremover, med udgangspunkt i universelt design, sigte mod at skabe fysiske rammer, som er for alle?\nMed udgangspunkt i konkrete eksempler sætter Sidse Grangaard de gode løsninger og bygherres rolle i centrum.\nTilgængelige løsninger er ofte noget, der bliver puttet på til sidst i forhold til byggeprojekter. Men hvis vi tager det med som et vilkår, allerede fra begyndelsen af projektet, kan vi i stedet tænke i tilgængelige og gode løsninger for alle mennesker. Hvordan kan vi gribe universelt design an som bygherrer og på tværs af projekter?\nKalvebod Fælled Skole i Ørestad danner ramme om hundredevis af børns hverdag og læring og åbner samtidig op mod lokalområdet og den omkringliggende natur. På skolen arbejder personalet med at skabe inkluderende læringsmiljøer for alle børn. Hvilke greb kan bruges for at skabe inkluderende læringsmiljøer, hvad virker i praksis? Og hvad tager Kalvebod Fælled Skole med sig af værdifuld læring fra tiden siden åbningen i 2018?\nI Botilbud Ebberød i Rudersdal Kommune har der været fokus på at skabe omsorgsfulde rammer og hjem for en sårbar gruppe mennesker med udviklingshæmning og fysiske funktionsnedsættelser. Hvordan rummer man forskellige behov og personlighedstyper og skaber trygge boliger til alle, samtidig med, at man skaber rammer for en god arbejdsplads?\nNår vi skal inddrage brugerne i forhold til universelt design, er det vigtigt, at vi ikke kun snakker om krav, bygningsreglement og tekniske løsninger, som vi arkitekter og bygherrer ofte har mest fokus på. Vi skal bevæge os hen til at høre de individuelle historier om hvilke behov, der opstår i hverdagen, når man lever med en funktionsnedsættelse – men hvordan kommer vi derhen? Og hvilke tilgange kan vi anlægge, når vi skal have brugernes perspektiv med i projekterne.\nAlle skal kunne deltage i festen på Roskilde Festivalen. Men når man skal skabe universelt design og tilgængelige løsninger til Danmarks største fest, i noget som nogle år minder om en mudderpøl, kræver det, at man tænker kreativt. Hvordan arbejder Roskilde Festivalen med universelt design og hvad kan vi lære af det, i forhold til bygningsdesign og tilgængelighed?\nBæredygtige byggematerialer Det mest bæredygtige er det, vi ikke bygger: Flerbrugerhuse og multianvend...


Applikationsekspert skal lære forskere at programmere | Danish e-Infrastructure Cooperation\nAf Torben B. Sørensen , 12/12/16\nDeiC har ansat Lukas Berger som national repræsentant i CodeRefinery-projektet, der skal øge kvaliteten af videnskabelig software.\nDeiC og NeIC har ansat Lukas Berger som applikationsekspert, der skal stå for nogle af kurserne. Han kommer fra en stilling på DTU Bioinformatik, hvor han arbejder på den nationale life-science-supercomputer Computerome.\nHan udvikler også software til den danske node i Elixir-samarbejdet, en europæisk infrastruktur for bioinformatik.\nInvitation til forskere\nLukas Berger er frikøbt på halv tid i to år. I den periode skal han være med til at afholde workshops for forskere i Danmark samt deltage i nordiske workshops.\n"Vi vil gerne opfordre danske forskere til at kontakte Lukas Berger, hvis de vil udbygge deres kompetencer inden for systemudvikling. Det kan både være inden for programmering til supercomputermiljøer og andre former for videnskabelig software," siger kompetencecenterchef Lene Krøl Andersen, DeiC, der sidder i styregruppen for CodeRefinery.\nForuden workshops skal CodeRefinery-projektet også stille værktøjer til rådighed og hjælpe forskermiljøer med at dele softwaremoduler og anden viden.\nInteresserede kan kontakte Lukas Berger ved at sende en mail til lukbe@dtu.dk. Skriv helst på engelsk.\nCodeRefinery på GitHub


← Daniel vandt hurtigskakken\nHæderlig start for 2. holdet →\nPosted on 28. oktober 2018 by Thomas Larsen\n1. holdet startede sæsonen med uafgjort 4-4 mod Sjælsø 1. Normalt et rigtigt godt resultat mod et af de hold, der må regnes som oprykningskandidater, men Sjælsø havde et par afbud hos to af deres bedste spillere, mens vi kunne stille i stærkeste opstilling. Derfor var vi faktisk svage favoritter.\nOm kampforløbet kan det siges at vi hurtigt spillede 4 remiser med de hvide brikker, mens vi lod spillerne med de sorte brikker klare ærterne. Ikke ligefrem nogen klassisk matchtaktik, men det gik da alligevel.\nHasso forsøgte sig med et kvalitetsoffer og slap vel ok fra det, selv om han stod i underkanten det meste af vejen. En fingerfejl i slutspillet kostede et afgørende tempo og reelt også partiet. Formanden afslog et remistilbud efter 13 træk, men 8 træk senere var stillingen så forfladiget at der alligevel blev sluttet fred.\nLundini arbejdede sig stille og roligt ind i partiet, og fik omkring tidnøden en klar fordel. Uglerne var aldrig i tvivl om sejren, selv om der skulle dribles lidt før pointet kom i hus. Kurt debuterede for os med en solid remis efter en lang teorivariant i åbningen.\nDaniel stod egentlig fint, men han havde nogle problemer med en lidt uheldigt placeret løber i det ene hjørne. Han fandt ikke den rette løsning, og løberen gik tabt uden nogen kompensation. Kenneth spillede solidt og kunne tage remis efter blot en times spil.\nKristians modstander har åbenbart aldrig sat point til i en holdkamp. Det fik Kristian lavet om på med en kombi, der vandt en bonde. Officererne blev byttet af og slutspillet blev ført stensikkert til gevinst. Stefano spillede vanen tro utraditionelt i åbningen. Jeg ved ikke hvordan han bliver ved med at slippe af sted med det, men partiet kom i hvert fald aldrig over remisgrænsen.\nNu har vi i hvert fald overstået en af de sværeste modstandere, så der er håb om igen at kunne spille med i den øverste halvdel af Mesterrækken.


Høst og foreningernes dage | LokalavisenFrederikshavn.dk\nI marken arbejder folkene med gamle veterantraktorer på at få høsten i hus.\tPrivatfoto\n- Igen i år gentager vi succesen med udendørs høstgudstjeneste søndag eftermiddag i haven. Privatfoto\nPå gårdspladen vil der være en stor udstilling af veterankøretøjer. Privatfoto\nD. 12 august 2018 - kl 04:48\nHøst og foreningernes dage\n18. og 19. august afholdes dagene igen på Knivholt, hvor der vil være et væld af aktiviteter over hele gården\nFREDERIKSHAVN: Der afholdes igen i år i forbindelse med høstdagene også foreningernes dag, hvor en stor del af de over 20 foreninger der i dag har til huse på gården, vil fortælle og vise, hvad de kan hver især.\nI den anledning er der fri entre og gratis parkering hele weekenden\n- Vi vil gerne skabe aktiviteter for alle lige fra børnefamilier til pensionister. For børnene vil der være en skattejagt, og selvfølgelig nogle dyr at kigge på, siger bestyrer Ulrik Bang.\nDer er rigtig mange af foreningerne der holder til på gården, som vil vise hvad de laver i dagligdagen. Blandt andet vil Knivholt Bilaug fortælle om aktiviteterne i bigården, og Kreastedet vil vise deres flotte håndværk frem.\nJægerne fortæller om jagt og hvordan man tager jagttegn, og smedene vil have gang i essen, mens trædrejerne udfolder sig i træværkstedet.\nI karlekamrene vil "Frederikshavn Møntsamler Forening" være til stede, og her vil man kunne få vurderet sine gamle mønter.\n- Igen i år gentager vi succesen med udendørs høstgudstjeneste søndag eftermiddag i haven. Den arrangeres af Bruce fra Flade kirke sammen med organisten Knud Erik Trane, Tina Siel samt Ældresagens sangkor underholder, lyder det.\nHøsten og dyrene\nI marken arbejder folkene med gamle veterantraktorer på at få høsten i hus. Man kan opleve den gamle selvbinder arbejde, og se kornet blive "tærsket" med det gamle tærskeværk.\nMan kan opleve sjældne gamle dyreracer, der traditionen tro findes ved kornmagasinet.\n- Kom forbi og få en snak med landmændene, og nyd synet af de gamle racer. Det er helt sikkert et besøg værd.\nPå gårdspladen vil der være en stor udstilling af veterankøretøjer såsom biler og lastbiler, som har valgt at holde deres træf på gården. Fra Gårdpladsen vil der også være traktorkørsel hvor man kan komme på tur ned til markerne, og man kan møde folkene bag den socialøkonomiske virksomhed Knifholt .\nDer vil blive mulighed for at købe brændte mandler, og få en snak med ornitologerne hvor man også kan lave sin egen fuglekasse. I vestre lade ved cafeen kan man nyde en god kop kaffe og kage.\nHer vil man også møde "Museet Sognefogedgården" med deres pop-up museum, hvor der også vil blive fortalt lidt om gamle landbrugsmaskiner.\n- Frederikshavn Fugleforening vil om søndagen stå med en stand, så kig forbi og få en snak om fugle.\nVed hangaren vil der være mulighed for en rundvisning søndag 19. august 13-14, hvor der i dagens anledning gives lidt rabat på rundvisningen.\n- Høst og aktivitetsdagene bliver afviklet for 10. gang, og i denne weekend skulle der gerne være noget for enhver smag i alle aldre, slutter bestyrer Ulrik Bang.


DC justerer afregningsreglerne\nAfregningsreglerne i Danish Crown Pork bliver løbende justeret, og senest er pkt. 3.1 blevet omskrevet. Det betyder, at grise defineres som slagtegrise uanset køn, hvis de har en levende vægt mellem 66 og 137 kilo (50,0 – 109,0 kg. slagtevægt). Grise over 137 kilo levende vægt klassificeres som grise, men afregnes som søer.\nHvis der tilmeldes dyr til slagtning over 150,0 kilo levende vægt (120,0 kg. slagtevægt) på et griseslagteri, vil de blive aflivet, kasseret og afregnet uden værdi. Samtidig tildeles der en kassationsafgift til DAKA.\nSlagteriet meddeler endvidere, at det er slagtevægten på normaldagen, der er afgørende. Altså den dag grisene er tilmeldt til. Udsættelser kompenseres med udgangspunkt i denne dag efter afregningsreglerne.


Se frem! - Dansk Forfatterforening\nArtikel fra Forfatteren Nr. 1 - 2018\nForfatteren har bedt alle grupper i Dansk Forfatterforening om at se frem og fortælle om visioner, tanker, påtrængende arbejdsopgaver og pligter for det kommende år.\nBørnebog under pres\nBørnebøger i almindelighed – og billedbøger i særdeleshed – forsvinder fra biblioteker, boghandler, skoler, børneværelser. Sådan oplever forfattere og illustratorer det i hvert fald. Vi vil prøve at finde ud af, om det er sandt, og undersøge, hvad vi kan gøre for at være med til at vende skuden.\nOg forfatteren er under pres.\nLitteraturmarkedet er under fundamental forandring. Forlag udkonkurreres af internationale giganter; streamingtjenester, abonnementsordninger og gratisudbydere erstatter i stigende grad det direkte forhold mellem værk og forfatter, forfatter og udgiver. Hvordan sikrer vi, at forfattere bevarer rettighederne over deres værker og får penge for deres arbejde? Hvad gør vi, når egne vilkår støder imod varetagelse af de fælles interesser? ※\nPoesi i ministerier\nVi vil kæmpe mod, at vi er alt for få lyrikere samlet i Dansk Forfatterforening. Vi skal gerne få gruppens gennemsnitsalder til at nærme sig den gennemsnitsalder, der er gældende uden for Strandgade 6.\nLyrikergruppen i Dansk Forfatterforening vil sikre, at vi både som gruppe og som forening rækker ud mod og bekræfter det nye, der sker i lyrikken. At vi diskuterer lyrikkens vilkår, former og kvalitet og bliver endnu bedre lyrikere.\nVi ønsker, at alle aldersgrupper inspireres og stimuleres ved at læse og skabe poesi. Kunne vi dog bare få vores egen huskunstner-ordning, så kunne vi udbrede og videregive poesiens mangfoldige palet, til glæde for skabende, tænkende, drømmende og nysgerrige mennesker.\nUtopisk ville det være, hvis staten da også gav lidt tilbagebetaling og formidlede os mere synligt i deres medier og biblioteker og indførte poesi i deres ministerier. ※\nBringer verden til DFF\nI den skønlitterære gruppe bliver vi ved med at arbejde for den brede forståelse af, hvad god litteratur er, blandt andet gennem meget forskellige fyraftensarrangementer og tiltag udadtil.\nI løbet af 2018 arbejder vi også på at bringe verden til Dansk Forfatterforening gennem arrangementer om russisk litteratur med besøg fra Rusland. Ligeledes tyder alt på, at vi igen i 2018 vil være primus motor for et bogmarked på Københavns Hovedbibliotek for ad den vej at bringe litteraturen ud til læserne.\nDen skønlitterære gruppe er også meget optaget af at sikre en bred og professionel kursusvirksomhed, og endelig arbejder vi fortsat på at sikre de bedste økonomiske og kontraktlige vilkår for forfattere. S-gruppen arbejder alle steder. ※\nFokus på mangfoldighed\nDen faglitterære gruppe ønsker at fremhæve fagbogens mangfoldighed. At vise fagbogens styrker og nødvendighed. Gruppen arbejder med aktiviteter, der fremmer udviklingen af disse visioner både i forhold til andre grupper i foreningen og i forhold til F-gruppens medlemmer. Dette skal ske med seminarer, gå-hjem-møder, oplæg fra vidende folk på de pågældende områder og interne og eksterne diskussioner. Og med nytårs-\nkure i København og Aarhus og prisfester og samarbejde med landets biblioteker og boghandlere. Fagbogen er midt i en brydningstid, hvor den skal finde sin plads på digitale platforme og i nye grænsedragninger mellem traditionelle genrer. Fagbogen befinder sig et sted mellem formidling, research, faglighed, redelighed, overblik og udsyn. Vi arbejder for at skabe rum for udveksling af erfaringer og for at finde solide ståsteder i forhold til nye udfordringer og muligheder. ※\n1. Bedre kontakter\n2. Beskyttelse af rettigheder\n3. Billedbøger på bibliotekerne\n4. Illustratorer ud på skoler\nVærter for topmødet i maj\nDOF ser frem mod et meget spændende 2018. Vi skal midt i maj være værter for det årlige topmøde i CEATL, den europæiske paraplyorganisation for 35 oversættersammenslutninger i 29 lande. Det er en meget stor opgave, men vi glæder os selvfølgelig til at møde så mange kolleger fra hele Europa. Det bliver også interessant at se, hvor meget fordelingen af bibliotekspenge rykker sig i år og til næste år. Der er vedtaget en ny lov om biblioteksafgift, som indfaser bibliotekspenge for e-bøger fra og med udbetalingen i år, og et par af de større forlag har netop indgået aftale med bibliotekerne om udlån af deres e-bøger, hvilket så slår igennem til næste år.\nDerudover vil fokus selvfølgelig fortsat være på rådgivning, netværk, uddannelse og hyggeligt kollegialt samvær.\nDOF, Dansk Oversætterforbund, har samlet en collage af citater fra udvalgte tekster i VERDENOVERSAT – om oversatte værker gennem syv årtier. Årstallet viser, hvornår værket udkom på dansk.\nGrønspættebog til nye selvstændige\nOversætter Ulla Lauridsen skriver på sin blog, at hun er blevet ’så gammel og arrogant’, at hun er begyndt at rådgive andre mennesker om, hvordan man kan starte som selvstændig i en ureguleret branche. Her svarer hun på fem generelle spørgsmål – læs selv videre på hendes blog.\nI 8. klasse læser vi fantasy og science fiction\nDe ældste elever i folkeskolen savner gode bøger, men vil ikke have læseanbefalinger fra lærere, bibliotekarer og andre voksne – de stoler mere på vennernes vurdering af, hvad der er interessant.\nDet kreative menneske – og maskinen\nMaskinoversættelsen er her. Oversættelsesbureauer tilbyder den, og virksomheder efterspørger den. Illustrationer kan genereres på en computer. Er kunstig intelligens en trussel mod oversættere? Mod illustratorer?


Jedi badekåbe - Hold varmen i en Starwars Jedi morgenkåbe\n4. februar 2014 NooX Generelt, Tilbud\nMen en ting har Jediridderne og Sith Lords til fælles – nemlig badekåben efter en tur i og under vandet.\nJedi morgen- og badekåbe\nDen lækre Jedi badekåbe giver en afslappende start på hverdagen efter et morgenbad eller bare ved bordet med avisen og morgenbrødet i hånden. Badekåben kan dog også bruges til almindelig hverdagsbrug, hvor man går rundt i Jedi kåben efter en hård og lang hverdag.\nKåben kan også bruges i sommerferien på stranden, hvor kåben er perfekt til at dække for solen, når man går fra og til svømmepoolen. Jedi badekåben kan også bruges i den lokale svømmehal eller wellness ophold.\nSpred kraften som en Jedi\nBadekåben indeholder mange kræfter, og du kan læse om nogle af dem herunder.\nJedi badekåben er et officent Star Wars produkt\nEr i 100% bomuldsvelour\nOne Size – Er stor og passer bedst til mænd mellem medium og XL.\nMålene er : Længden er 144 cm og 68 cm omkring brystet. Ærmerne er 62 cm.\nPrisen for Jedi badekåben på udsalg er 449,- kr.


Når Ugebrevet A4 vender tilbage efter sommerferien, skal du ikke længere vente en hel uge mellem hvert A4. Fra 15. august vil Ugebrevet A4 være at finde på ugebreveta4.dk tidligt om morgenen på alle hverdage. Ikke med et helt ugebrev, som du kender det i dag, men med én skarp artikel, der i form og kvalitet kan måle sig med de artikler, som vi indtil nu har placeret på forsiden.\nDet betyder, at du som læser fremover kan forvente at få femdoblet tilbuddet om solid og skarp kvalitetsjournalistik. Helt som i dag vil vi basere vores artikler på ny viden, som ikke bare er interessant og opsigtsvækkende, men også troværdig og fair.\nEfter ni års erfaringer med at udgive det ugebrev, som du kender, ved vi, at der er en massiv efterspørgsel på journalistik, der danner modvægt til den hastighed, der i dag præger nyhedsstrømmen. Så selv om vi fremover udkommer dagligt, er det med et erklæret løfte om, at vi holder fast i den gennemarbejdede og grundige journalistik. Vi udkommer ikke for at komme først med hvad som helst. Vi udkommer, når vi har brugt den tid og energi, der er nødvendig for, at du - og resten af vores læsere - bliver lidt klogere, hver gang A4 toner frem på skærmen.\nVi ses efter sommerferien – hver dag.


Eventfotograf - Eksperter i Droner | Yardbird Productions\nprivate & offentlige events\nVI LØSER ALLE FOTO- OG VIDEOOPGAVER TIL DIN EVENT\nDu har måske lyst til at forevige din bryllups- eller havefest fra oven med alle dine venner og familie samlet? Eller skal din afdeling på arbejdet have taget et gruppefoto på taget af firmaets hovedkvarter?\nEventfilm og -foto af markeds- og festivalpladser, B2B arrangementer, konferencer, koncerter eller sportsbegivenheder giver jer et fotomateriale, der skaber trafik på hjemmesiden og gør firmaet interessant for nye kunder og skaber dialog på de sociale medier.\nDer er flere gode grunde til at vælge en professionel fotograf til at dække din event. Selvfølgelig kan du dele de store øjeblikke med gæsterne bagefter, men eventbilleder er også gode i marketingsammenhæng. Brug billeder og video på sociale medier, nyhedsbreve, hjemmeside, flyers og bannere.\nVi er stolte over at arbejde med disse brands\n"Vi bestilte Yardbird til at lave video og foto af vores produktdemonstration på ITS-messen i Bella Center og vores VIP reception i Tivoli, København.


5 x Sødt tilbehør til ostebordet | Castello Danmark\nNår du sammensætter dit ostebord, så planlæg lidt sødt tilbehør til den salte ost – æblesmør, pærekompot eller syltede hyben er alle lækre valg til efterårets ostebord. Tilføj også friske æbler i skiver og knasende nødder. Servér det hele på et ostebord og lad dine gæster eksperimentere med smag og forskellige kombinationer. Det er en sjov måde at opdage nye smagskombinationer og også en hyggelig måde at samles om maden på.\nHer er 5 søde favoritter til ostebordet:\nKonsistensen er mere kompakt end en marmelade og æblerne bliver karamelisede, hvor man også får meget af vandet kogt ud af dem. Man kan godt slå sig lidt løs med krydderierne i sådan en gang æblesmør. Man kan tage faktisk alle de varme efterårskrydderier i brug – Kanel, vanilje, kardemomme, nelliker, fennikelfrø, allehånde og stjerneanis. Du kan vælge nogle enkelte af dem eller bare lave den helt au natural. Jeg har her lavet en ret enkel med blot kanel og vanilje. Den er meget alround.\nÆblesmør har sin oprindelse i USA, hvor den så også går under navnet apple butter. Konsistensen er mere kompakt end en marmelade og æblerne bliver karamelisede, hvor man også får meget af vandet kogt ud af dem. Man kan godt slå sig lidt løs med krydderierne i sådan en gang æblesmør. Man kan tage faktisk alle de varme efterårskrydderier i brug – Kanel, vanilje, kardemomme, nelliker, fennikelfrø, allehånde og stjerneanis. Du kan vælge nogle enkelte af dem eller bare lave den helt au natural. Jeg har her lavet en ret enkel med blot kanel og vanilje. Den er meget alround.\nUdenfor sæson kan du være nød til at betale omkring 25 kroner for 125 gram brombær. Men det er noget helt andet, når de så er i sæson, for så kan du bare gå ud til det nærmeste brombærkrat og høste løs. Og det er helt gratis.\nJeg kan godt lide at min brombærmarmelade faktisk smager af brombær, så jeg bruger lidt mindre sukker end andre opskrifter.\nForskellen på en kompot og en marmelade ligger nok mest i, at marmeladen er tiltænkt at skulle gemmes, hvor en kompot kan/skal/bør spises lidt hurtigere. Ingredienserne er praktisk talt det samme, men en marmelade koges længere eller tilføjes melatin for at gelere.\nMange gange søder man sine ting med sukker, men jeg har valgt at lave denne kompot med honning, som er med til at give en ekstra letkrydret smagsdimension. Herudover får den også en smule fennikelfrø, som bidrager med en anis/lakridssmag.\nSyltede hyben og hasselnødder\nRose hips and the rose plant is a very fragrant bush and the berries taste exceptionally good. It may be a little work to clean rose hips, but it's worth it and when you have jumped past the obstacle, a very good option is to make this pickled variety. The syrup also tastes incredibly good. I have decided to spice it up with some hazelnuts in season about the same time as rose hip. This fits any cheese board so make plenty!\nDenne artikel er skrevet af Thomas Alcayaga, som står bag madbloggen madetmere.dk. Du kan også følge Thomas’ gastronomiske udfoldelser på Instagram @madetmere.


Deprecated: Array and string offset access syntax with curly braces is deprecated in /customers/9/4/4/fodbolddommer.dk/httpd.www/wordpress/wp-content/plugins/add-local-avatar/avatars.php on line 1410 The Silly Season\nI sidste uges klumme kom jeg for skade at bruge ordet ‘agurketid’ (det siger måske også noget om aldersklassen). Sprog er jo noget mærkeligt, men frygtelig interessant noget, og på engelsk hedder fænomenet ‘The Silly Season’. Og det, skal jeg lige love for, er meget dækkende lige i øjeblikket med det tempo, hvor folk på begge sider af kridtstregerne taber hovedet. Men det vender jeg tilbage til, for jeg skal først lige have fulgt op på nogle reaktioner på sidste uges klumme.\nDet var den, hvor jeg gjorde lidt ud af, at kampafgørende kendelser som straffespark og udvisninger, specielt ved 2. advarsel, skal have en vis tyngde, så de er logiske og forståelige for de øvrige parter omkring en kamp. De må ikke bare være lovmæssige teknikaliteter, som dommeren hiver op af lommen, og som bringer ham i unødvendigt fokus. Man skal ikke tage fejl af, at der er advarsler, som lovmæssigt SKAL gives, hvor forseelsen er beskrevet i alle detaljer, og så er der dem, hvor advarslen KAN gives, afhængig af dommerens skøn over forseelsens alvor. Vi har også et begreb som ‘What does football expect ?’ ind over vurderingen. Alt dette skal balanceres mod, at dommeren ikke skal dømme for bagatelagtige eller tvivlsomme forseelser – men er noget beskrevet til sidste punktum i lovteksten, så duer det altså ikke, at dommeren synes, at det er bagatelagtigt.\nFlere har efterlyst en definition på, hvad jeg mener med ‘teknikaliteter’, og det ville jo være vidunderligt, hvis verden altid var sort eller hvid. Undtagen for dommerne, for hvis verden altid bare var tofarvet, ville man ikke behøve en dommer. Så kunne man lade IT klare det hele og få en kendelse ud på bundlinjen som kvitteringen i en anden Dankort-automat.\nMen som eksempler på mulige teknikaliteter kan jeg foreslå den spiller, som tager et par skridt hen imod et åsted, hvor modspillerne vil tage et frispark, men uden at det på nogen måde påvirker udførelsen eller generer nogen. Afstandsreglen på de 9,15 meter er utvivlsomt overtrådt, men det har bare ikke haft nogen praktisk betydning. Ingen vil kunne forstå sådan en advarsel. Dette kunne også være den spiller, som tjatter bolden et par meter væk efter dømt frispark, men ikke dermed forhindrer nogen hurtig igangsættelse, for ingen er klar til den. Fodbold har ikke som håndbold en ‘ikke røre bolden’-regel.\nKongeeksemplet fik vi sidste år i en lokal seriekamp på pænt højt niveau, hvor en spiller, som har været tidsbegrænset udvist i 10 minutter, nu har udstået sin straf. Han får lov til at komme ind, men gør det 1-2 meter fra midterlinjen, hvoefter linjedommeren kalder 2. advarsel og dermed udvisning, fordi spilleren ikke er ikke gået ind nøjagtig på midterlinjen. Nu står der i lovteksten faktisk blot ‘ved midterlinjen’ og ikke ‘på midterlinjen’ – her er en teknikalitet, som ikke tjener andet formål end at bringe dommeren i fokus, og som ingen omkring fodbolden ville forvente.\nSå det er den boldgade, vi er ovre i. Der er ikke tale om, at man har fået licens til at dræbe efter sin 1. advarsel, men hvor man tidligere har sagt, at snoren til advarsel nr. 2 var kortere end den til nr. 1, for nu vidste spilleren jo, hvor han stod, er mantraet nu, at tingene skal være logiske, og skal der falde en advarsel nr. 2, skal det være for en forseelse, som alle (eller i hvert fald de fleste) kan forstå. Og det samme gælder straffespark, som jo også er en kampafgørende kendelse. Det skal være til at tage og føle på og ikke blot en af de mindre kontakter, som der er en million af i straffesparksfelterne i løbet af en kamp. Og så kan vi begynde at tale om EM og\nEngland-Danmark igen. Problemet her var jo, at kendelsen teknisk set er lovmedholdelig, og dermed er VAR afskåret fra at skride ind, men jeg er sikker på, at begejstringen på de bonede gulve har været til at overse (i hvert fald ud fra de generelle principper, som blev sat op på UEFAs netop overståede topdommerkursus – efter EM).\nScoringsjubel blev også et tema i den forløbne Superligarunde. Awer Mabil scorer et pragtmål for Midtjylland mod Viborg og fejrer det ved at løbe ud af banen og pænt op til tilskuerne. Advarslen kan ikke undgås, for det kan næppe bestrides, at Mabil her overskrider ‘de almindelige grænser for opførsel på en fodboldbane’, som formuleringen så smukt er. Og for lige at komme automatreaktionerne i forkøbet: jo, man må sagtens vise følelser på en fodboldbane – men alt med måde… Havde det nu været 2. advarsel, havde det heller ikke været en teknikalitet, for handlingen er åbenlys for alle. Det er ikke den sjoveste advarsel for dommeren at skulle uddele, for et eller andet sted kan man godt have sympati for reaktionen, men loven er, som den er. Og vi er i kategorien for ‘skal gives’, ikke ‘kan gives’. Men der var fuld accept – Mabil vidste det godt.\nDen anden situation med scoringsjubel kommer i derbyet i København, hvor Jonas Wind scorer et vitalt mål ned mod Brøndby-supporterne og tilsyneladende stiller sig op og peger på sit FCK-logo på trøjen. Vi tager den kedelige lovtekst igen: det er en forseelse til advarsel, hvis man i sin jubel gestikulerer eller handler på en provokerende, hånende eller ophidsende måde. Det er bare forbandet svært for dommeren at se – men gør han det, er det en klokkeklar advarsel. Også hvis det er nummer to. At det så på ingen måde retfærdiggør, at der bliver kastet ting og sager efter Wind, er en helt anden historie – nærmere herom nedenfor.\nOg lad os så gå til ‘the silly season’, hvor hovederne tabes på stribe. Det var pragtfuldt at have fuldt hus i Parken igen til et derby, og pyroteknikken var sådan set ikke det værste. Det var nok nogenlunde forventet, eftersom man har haft godt halvandet år til at samle til lager. Hvordan det så er kommet med ind, er en helt anden historie, som jeg slet ikke bryder mig om at tænke på. Men at kaste ting og sager efter spillerne hører simpelthen ingen steder hjemme. Jeg har også prøvet mange gange i en affektreaktion at blive overhældt med fadøl kommende ovenfra, men hvem i alverden ved sine fulde fem tager en bonrulle til et kasseapparat med til fodbold for at kunne bruge det som kasteskyts ? Det samme gælder den endnu varme romerlyspind, som Jonas Wind får kastet efter sig efter scoringen (og provokationen). Vi så den samme tendens i Frankrig i kampen mellem Montpellier og Marseille i weekenden. Jeg vil inderligt håbe, at overvågningskameraerne – og de er rigtig gode i Parken – kan lokalisere de skyldige. Jeg har heldigvis ikke noget at gøre med den opfølgende straf, men jeg vil håbe, at begge klubber er klar over, at pyroteknik, der fører til afbrydelse, og kast med genstande, der rammer spillere, i europæiske kampe at dømme efter fortilfældene i den grad kommer til at koste kassen eller det, der er værre.\nThorsteinsson fra AGF burde også vide, at en spiller, der er blevet sendt udenfor efter en blødning, først må komme ind, når han er kontrolleret, og det kan i sagens natur først ske ved et spilstop, da alle er travlt optaget af det, der foregår inde på banen. Det kan være, at kommunikationen ikke har været optimal, da der er flere sprog involveret, men det fritager jo ikke spillerne fra at kende de mest basale regler. Og de meget synlige og hørbare protester efter advarslen kunne snildt have ført til en advarsel nr. 2 – uden at det havde været en teknikalitet.\nTidligere på sæsonen så vi en Lyngby-udvisning mod Vendsyssel (var det vist), da en vandflaske blev kastet rigtig mange meter væk i frustration / protest. Mandag aften i Nordsjælland så jeg en assistenttræner aflevere en bold til en spiller fra det modsatte hold, der skulle kaste indkast, med en kraft, der ville have været håndbold-OL værdig. Han skal være lykkelig for, at spilleren havde åndsnærværelse nok til at gribe bolden og ikke bare lod sig ramme. For i så fald havde det ubetinget været en tur op på tribunen.\nI forrige uge i Rumænien var jeg til en kamp i Conference League mellem et rumænsk og albansk hold. Første kamp 1-0 til albanerne. 8 minutter inde i tillægstiden er stillingen stadig 0-0, og rumænerne har kastet alt frem. En bold, som skal give rumænsk indkast, lander i den albanske boks. Hvor assistenttræneren samler den op i hænderne og bogstavelig talt sparker den ud af stadion. Selvfølgelig et rødt kort.\nLige nu kan det for pokker ikke være temperaturerne, der får os til at reagere med hovedet under armen. De mennesker, der er inden for eller omkring kridtstregerne skal stadig huske, at de ud over at være konkurrencemennesker også er en form for rollemodeller. Og tilskuerne, hvoraf heldigvis langt den største del er fornuftige mennesker, skal huske, at vi er kommet for at se fodbold og ikke vold med kasteskyts eller røgskyer, der bare udsætter det hele eller i værste fald afbryder eller aflyser med de konsekvenser, som det fører med sig..\nOliver Simbold 14. august 2021 10. august 2021 Jans Corner\n← Straffespark – eller…\nTid til en puster →


Generering af OpenPGP-nøgler ved hjælp af GPA - Nitrokey Documentation\nGenerering af OpenPGP-nøgler ved hjælp af GPA#\nEksport af offentlig nøgle og brug af nøgleserver\nDe følgende instruktioner forklarer genereringen af OpenPGP-nøgler direkte på Nitrokey ved hjælp af GNU Privacy Assistant (GPA). Du vil ikke være i stand til at oprette en sikkerhedskopi af disse nøgler. Hvis du mister Nitrokey’en eller den går i stykker, kan du således ikke længere dekryptere mails eller bruge disse nøgler. Se her for en sammenligning af de forskellige metoder til at generere OpenPGP-nøgler.\nDu skal have GnuPG og GPA installeret på dit system. Den nyeste version til Windows kan findes her (sørg for at markere »GPA« under installationen!). Brugere af Linux-systemer bedes installere GnuPG og GPA ved hjælp af pakkehåndteringsprogrammet (f.eks. ved hjælp af sudo apt install gnupg gpa på Ubuntu).\nFørst skal du åbne GNU Privacy Assistant (GPA). Du kan blive bedt om at generere en nøgle, du kan springe dette trin over for nu ved at klikke på »Do it later«. I hovedvinduet skal du klikke på »Card« eller »Card Manager«.\nEt andet vindue åbnes. Gå venligst til »Card« -> »Generate key« for at starte nøglegenereringsprocessen.\nNu kan du indtaste dit navn og den e-mail-adresse, du vil bruge til den nøgle, der genereres som det næste. Du kan vælge en udløbsdato for din nøgle, men det behøver du ikke.\nBrug ikke afkrydsningsfeltet til sikkerhedskopiering. Denne »sikkerhedskopi« gemmer kun krypteringsnøglen. I tilfælde af tab af enheden vil du ikke kunne gendanne hele nøglesættet. Så på den ene side er det ikke nogen fuld backup (brug denne vejledning i stedet, hvis du har brug for en), og på den anden side risikerer du, at en anden person kan komme i besiddelse af din krypteringsnøgle. Fordelen ved at generere nøgler på enheden er, at man sikrer, at nøglerne opbevares sikkert. Derfor anbefaler vi, at du springer denne halve sikkerhedskopi over.\nDu vil blive bedt om at indtaste administrator-PIN-koden (standard: 12345678) og bruger-PIN-koden (standard: 123456). Når nøglegenereringen er færdig, kan du se nøglernes fingeraftryk nederst i vinduet. Du kan udfylde de felter, der er vist ovenfor, som også gemmes på din Nitrokey.\nNu kan du lukke vinduet og gå tilbage til hovedvinduet. Din nøgle vil være synlig i nøglehåndteringsprogrammet efter opdatering. Alle programmer, der benytter GnuPG, vil også fungere med din Nitrokey, fordi GnuPG er fuldt ud klar over, at nøglerne er gemt på din Nitrokey.\nEksport af offentlig nøgle og brug af nøgleserver#\nSelv om du kan begynde at bruge din Nitrokey med det samme, når du har genereret nøglerne på dit system, skal du importere din offentlige nøgle på alle de systemer, du vil bruge Nitrokey på. Så for at være forberedt har du to muligheder: Du kan enten gemme den offentlige nøgle hvor som helst og bruge den på et andet system, eller du gemmer den offentlige nøgle på en webside/nøgleserver.\nHøjreklik på din nøglepost i nøglehåndteringsprogrammet, og klik på »Export Keys…« for at eksportere den offentlige nøgle til en fil og/eller »Send Keys…« for at uploade nøglen til en nøgleserver.\nDu kan have nøglefilen med dig eller sende den til hvem du vil. Denne fil er slet ikke hemmelig. Hvis du ønsker at bruge Nitrokey på et andet system, skal du først importere denne offentlige nøgle ved at klikke på »Keys« -> »Importing Keys…« og vælge filen.\nHvis du ikke ønsker at have en offentlig nøglefil med dig, kan du uploade den til keyserver. Hvis du bruger en anden maskine, kan du bare importere den ved at bruge »Server« -> »Retrieve Keys…« og indtaste dit navn eller nøgle-id.\nEn anden mulighed er at ændre URL-indstillingen på dit kort. Åbn kortadministratoren igen og indtast den URL, hvor nøglen er placeret (f.eks. på nøgleserveren eller på din webside osv.). Fra nu af kan du importere nøglen på et andet system ved at højreklikke på URL’en og klikke på »Fetch Key« (Hent nøgle).


Lesko Kåringsbevis - Körreport - Körbericht\nKåring beskrivelsen Hatanis Lesko\nRigtig i størrelse og kraft, Særdeles gode højde-/længdeforhold, Rigt pigment. Særdeles godt pelslag. Et maskulint udtryksfuldt markant hanhundehoved. Kraftfulde kæber, mørke øjne, udtalt maske pandebånd, velansatte ører. I stand høj manke, fast ryg, let afskydende kryds af god længde. Korrekt vinklet bagpart, særdeles godt underbryst, godt forbryst, Korrekt front. Vinklingen i skulderblad og overarm er af god længde og leje. Træder parallel for og bag. Kraftfuld bevægelse med særdeles god skridtvidde. Mod og kampdrift udpræget, slipper.\nDommer: René Jørgensen 21-07- 2012\nHøjde: 64 cm Tænder: OK DNA: JA Farver: S/B\nSG 2 Unghundeklasse Hanner\nStor, rigt pigmenteret, middel knoglekraft, korrekte højde-/længdeforhold, smukt pigment og pelslag. Maskulint, udtryksfuldt, ønskværdigt hanhundehoved, mørke øjne, velansatte ører, kraftfulde kæber, udtalt maske og pandebånd. I stand høj manke, fast ryg, krydset er afskydende men af god længde, korrekt vinklet bag, godt forbryst, særdeles godt underbryst, korrekt front. Vinklingen i skulderblad/overarmens længde og leje er god. Kraftfuld, energisk bevægelse. Prima opførsel.\nDommer: René Jørgensen 3.-4.-5. august 2012\nF7 Brugsklasse Hanner\nGodt 3 år gammel. Stor, middelkraftig, rigt pigmenteret han af fortrinlig type. Særdeles gode højde- længdeforhold. Velplejet pelslag. Maskulint, udtryksfuldt hoved med udtalt maske og pandebånd. Mørke øjne. Korrekt ansatte ører. Kraftfulde kæber. I stand særdeles god manke. Lige ryg. Let afskydende kryds af god længde. Korrekt vinklet bag. Særdeles godt underbryst, godt forbryst. Korrekt front. Træder en anelse snævert bag, lige for. Vinklingen i skulderbladet og overarm samt længde og leje er god. Bevægelsen er energisk med særdeles godt fraskub og et dertil passende fremgreb. En han med en herlig fremtoning. Mod og kampdrift bestået.\nDommer: René Jørgensen 2.-3.-4. august 2013\nLandsdelsskue Kreds 32 Ringkøbing\nOver middelstor, middelkraftig, rigt pigmenteret han med særdeles god substans og middel knoglekraft. Smukt pelslag. Herligt, ædelt, udtryksfuldt, maskulint hoved med mørke øjne, kraftfulde kæber, velansatte ører, udtalt maske og pandepånd. I stand særdeles god manke, lige ryg, krydset er godt lejret og af god længde. Særdeles velvinklet bagpart med kraftfulde køller, særdeles godt underbryst, Lige benstammer, korrekt frontstilling, særdeles god længde og leje af skulderblad og overaem. Korrekt front. Træder lige for, en anelse snævert bag. Bevægelsen er energisk og kraftfuld med særdeles effektiv bagaktion og dertil passende fremgreb. Herlig udstråling.\nDommer: René Jørgensen 26 maj 2015


Barber Club | Skægpleje fra L'Oréal Paris\nLangt eller kort. Trimmet eller vildtvoksende. Nydeligt overskæg eller komplet fuldskæg. Uanset hvilken stil, du foretrækker, fortjener du et virkeligt pænt skæg, og L’Oréal Men Experts nye serie Barber Club er den perfekte hjælp til det.\nBarber Club-serien fra L’Oréal Men Expert er inspireret af traditionelle barberer og giver dig professionel skægpleje hjemme i dit eget badeværelse. Produkterne er beriget med æteriske olier fra cedertræ og passer til alle typer skæg og overskæg.\nFølg vores enkle tre-trinsmetode til at få det perfekte skæg:\nTrin 1: Rens med Barber Club 3-1 Beard, Face & Hair Wash\nTrin 2: Blødgør med Barber Club Long Beard Oil eller Short Beard Moisturiser\nTrin 3: Style med Barber Club Beard & Hair Styling Cream\nVi engagerer os i Movember.\nDet synes vi også, du skal gøre.\nL'Oréal Men Expert støtter Movember Foundation, en global velgørenhedsorganisation, der støtter mænds fysiske og psykiske sundhed. I gennemsnit dør mænd seks år tidligere end kvinder, og vi er fast besluttet på at hjælpe med at forbedre de tal. L’Oréal Men Expert, Nikolaj Coster-Waldau og Movember tror på vigtigheden af, at mænd engagerer sig i deres sundhed, så de kan leve lykkeligere, sundere og længere liv.\nSiden bevægelsens start i Australien i 2003 er den vokset til over 5 millioner Mo Bros og Mo Sisters. Flere end 1.200 sundhedsprojekter er blevet finansieret rundt om i verden og har ikke mindst resulteret i enormt mange mere eller mindre pæne overskæg.\nKlik her for at læse mere om Movember og mænds sundhed.\nÆTERISKE OLIER FRA CEDERTRÆ\nTÆMMER, BLØDGØR OG PLEJER BÅDE SKÆG OG HUD\nJeg vil gro skæg! Hvordan skal jeg gribe det an?\nTålmodighed er alfa og omega, når du skal gro skæg. At gro et fuldskæg tager tid, og det kan til tider være ret anstrengende. Men hold ud – du ved inderst inde, at det er det værd!\nHvordan bør den daglige skægrutine se ud?\nRens dit skæg hver dag, for eksempel med Barber Club 3-1 Beard, Face & Hair Wash. På den måde vasker du snavs og belægninger fra for eksempel madrester og stylingprodukter væk, og selv huden under skægget bliver ordentligt renset og frisk.\nHvordan vedligeholder jeg mit skæg?\nTrim længden af skægget med en skægtrimmer, brug længdeinstillingerne for at få den ønskede længde på dit skæg. Barbér kanterne rundt om skægget (over kindbenene og under adamsæblet) med en barberskraber for at bevare et groomet look. Sørg også for at besøge barberen nu og da – for at få en professionel skulptering af dit skæg, som du selv kan vedligeholde mellem besøgene.\nSkal jeg style skægget? Og hvis ja, hvordan gør jeg?\nSelvfølgelig skal du det, det er den halve fornøjelse ved at have skæg! Der findes masser af forskellige måder at style skægget på – alt fra at style et glat og blankt skæg til at sno et markant overskæg. Vi anbefaler vores Beard & Hair Styling Cream, en stylingcreme, som du kan bruge til at definere både dit skæg og hår.\nHvordan gør jeg de skarpe skægstrå blødere?\nWe feel you! Skægget, som du før har barberet, er begyndt at vokse ud, og skægstråene kan føles skarpe mod huden. Vores råd er at bruge Long Beard and Skin Oil på dit skæg for at blødgøre stråene. Olien giver også huden under skægget næring samt er beroligende og mindsker den følelse af ubehag, som de skarpe skægstrå kan forårsage.\nJeg har hudskæl i skægget, hvad skyldes det?\nDet kan skyldes, at du har sensitiv eller tør hud under skægget. Ofte skyldes det, at huden under skægget har brug for mere pleje og næring, da den ligger beskyttet og er mindre modtagelig over for den sædvanlige hudplejerutine. Sørg for at rense både dit skæg og huden under skægget grundigt – vi anbefaler Barber Club 3-1 Beard, Face & Hair Wash, som fjerner hudskæl. Afslut med en skægolie, Long Beard and Skin Oil, for at give både skægget og huden den pleje, de fortjener!\nHvilke værktøjer er gode at have, når man har skæg?\nEn god værktøjskasse til vedligeholdelse af dit skæg indeholder tre ting: en barberskraber, en skægtrimmer og en skægkam. For at få ekstra professionelle resultater derhjemme kan du tilføje en skægsaks for nøjagtig præcision, når du skal forme dit skæg og overskæg.\nMin partner beklager sig over, at skægget stikker – hvordan gør jeg det blødere?\nEn skægolie er svaret! Den blødgør de skarpe skægstrå og mindsker det stikkende ubehag for både dig og din partner. Samtidig beroliger oliens ingredienser huden under skægget. Win win!\nHvor langt skæg skal jeg have?\nDer findes to retningslinjer, du kan tage hensyn til: Den første er, at skægget bør have samme form som dit ansigt. Det vil sige: Har du et smalt ansigt, opleves det mere symmetrisk, hvis skægget er plejet på siderne, og modsat kan du med et bredere ansigt med fordel have mere bredde på dit skæg. Hvis du derimod har et aflangt ansigt, anbefales et kortere skæg, og et kortere ansigt kan opleves som længere, hvis skægget får lov at vokse lidt ud. MEN! Glem ikke, at det er dit skæg, og derfor gælder dine regler. Gå efter skovmandsstilen med busket skæg, hvis det er din stil, eller et mere velplejet og groomet skæg, hvis det er det, du kan lide.\nOg overskægget, hvordan håndterer jeg det?\nBrug din kam og trimmer eller saks til at pleje og forme overskægget – red blot overskægget med hårene først! Derefter kan du definere alle kanter og hjørner, så du får de små hår væk, der stikker til alle sider. Style derefter overskægget med Beard & Hair Styling Cream for at få et defineret og holdbart resultat.\nHvad er skægolie, og hvordan bruger jeg den?\nSådan trimmer du dit skæg\nSådan styler du dit skæg\nSådan får du dit skæg til at se fyldigere ud\nSådan groomer og blødgør du dit skæg\nSådan former du dit overskæg\nShort Beard & Face Moisturiser SKÆGPLEJE\nLong beard and skin Oil SKÆGPLEJE\nBeard & Hair Styling Cream SKÆGPLEJE


New Nordic Skin Care Perfect Tan 60 Pieces - kun kr. 222.00\nNew Nordic Skin Care Perfect Tan er en enestående soltablet, der indeholder standardiserede plante ekstrakter fra mandarin, pomelo og kapers. Tabletten indeholder kobber, der bidrager til normal hudpigmentering. Desuden indeholder tabletten vitamin C, der … læs mere her\nNew Nordic Skin Care Perfect Tan 60 Pieces Varefakta\nNavn: New Nordic Skin Care Perfect Tan 60 Pieces\nMange leder efter den billigste New Nordic Skin Care Perfect Tan 60 Pieces på nettet, og de ender oftest ud med at finde tilbud her: gå til shop\nKøb New Nordic Skin Care Perfect Tan 60 Pieces for kun kr. 222.00 allerede i dag, så sendes den direkte hjem til dig.\nNew Nordic Skin Care Perfect Tan 60 Pieces er en af mange varer her på shoppen og findes i den godt sælgende kategori 525. Det er ren luksus at få lovpligtige 14 dages returret med når du køber din vare. Det er snart allemandsviden at man helst køber sin New Nordic Skin Care Perfect Tan 60 Pieces hos den populære shop NiceHair.dk, der har forstået at have de rigtige varer på hylden. Hos webshoppens store udvalg finder du noget for alle, deriblandt også det produkt på denne side. Ved at købe dine varer i en webshop er priserne bedre- fordi webshoppen ikke har udgifter til en fysisk butik.\nNew Nordic Skin Care Perfect Tan 60 Pieces kun kr. 222.00\nShoppes der produkter online, begunstiges du af bedre rettigheder, som du ikke nødvendigvis får i fysiske butikker. Alle danske webshops skal jævnfør loven give 14 dages returret. efter dit online køb, der er endda shops, der vælger at give mere og nogle giver endda et helt års returret. En anden fordel ved online shops er, at alle varer og priser ligger online, og det giver en god gennemsigtighed på priserne, iblandt alle de shops der sælger det, du er ude efter. For at det ikke skal være løgn, kan du endda lave en prissammenligning super hurtigt, det er bare lige at finde de shop, der sælger din vare. Når du handler online er du også fri for, at skulle slæbe varerne hjem fra butikken. Dine varer bliver sendt direkte hjem til dig, eller de kan blive sendt til din arbejdsplads, og det kan frit vælges, når du angiver leveringadresse. De tider med at stå i kø er længe forbi - i dag handler vi online og der er ingen kø online - det er bare direkte til betaling, og så er du videre, så slip for de sædvanlige forkerte valg af kø - man vælger altid den langsomste.\n63 anmeldelser af New Nordic Skin Care Perfect Tan 60 Pieces\nVær den første til at anmelde “New Nordic Skin Care Perfect Tan 60 Pieces” Annuller svar


'Frost' sætter gang i aktierne hos Disney - Disney Online\nFilmen er verdens største animationssucces og verdens femtestørste filmsucces overhovedet. Filmen har indspillet 9 milliarder kroner, det Disney-kontrollerede merchandisesalg har rundet 7 milliarder kroner, og til trods for at filmen nu har halvandet år på bagen, raser ’The Frozen Fever’, som de kalder det på den anden side af Atlanten, med uformindsket styrke.\nSiden filmen havde premiere i 2013, er Disney-aktien steget mere end 50 procent, og da Disney 12. marts i år annoncerede, at Elsa og Anna er på vej i studiet igen, steg aktien med 4,2 procent på dagen og lukkede dermed i det højeste niveau nogensinde. Det skete, til trods for at rygterne om en 2’er længe havde svirret, og aktiemarkedet normalt kun tager den slags spring på decideret overraskende udmeldinger. Men hverken småpiger eller aktionærer kan få nok af de to søstre.\n"Jeg tror, at filmens succes har været et mysterium for Disney selv", siger Jakob Stegelmann, der er ankermand på DR’s Troldspejlet og redaktør på Disney Sjov. "Jeg er også selv overrasket over, at succesen er blevet så stor".\nJakob Stegelmann understreger også, at han som udgangspunkt gerne havde set, at filmen var mere tro mod H.C. Andersens eventyr Snedronningen, som filmen er løst baseret på. Men det betyder ikke, at han har en finger at sætte på Disneys arbejde med Frost.\n"Disney er sindssygt gode til at fortælle en historie. De tillader sig at være hæmningsløse uden nogen form for politisk korrekthed, når de laver filmene. De har ry for at være søde og sukrede, men det er de faktisk slet ikke. De formår at lave figurer, der overrasker, og det er vigtigt for at fange børnene. Hvis ikke det er barsk, så er det ikke interessant", siger han.\nNetop evnen til at skabe drama, indfange børnene og skabe et helt univers omkring filmene er ifølge Michael Borre, chefaktiestrateg i Nordea, Disneys absolut største styrke som virksomhed. Nordea har de seneste år haft Disney på sin liste over foretrukne globale aktier og følger derfor selskabet tæt. Det har været en god investering indtil nu, og der er ikke på nuværende tidspunkt noget, der tyder på, at Disney-aktien står over for at vige pladsen.\n"Med 'Frost' har Disney bevist, at de kan genopfinde sig selv. Skabe et helt nyt univers. Det handler jo ikke bare om at sælge biografbilletter. Det handler om, at deres forskellige forretningsområder støtter hinanden, og her er filmene og figurerne i filmene kernen", siger han. "Derfor er sådan en succes som 'Frost' helt afgørende. Den kan skabe salg af merchandise, øge interessen for Disneys tv-kanaler, skabe mere interesse for Disneys forlystelsesparker og så videre. Alt sammen noget, der styrker indtjeningen i Disney".\nHan peger også på, at det, at Disney har en høj ’pricing power’, altså at virksomheden har været i stand til at holde og i visse tilfælde endda hæve prisen på produkter og services, er noget, investorerne rigtig godt kan lide. "Det er ret unikt, og det lover godt for deres evne til at tjene penge fremadrettet", vurderer Michael Borre.\nDer er indtil videre solgt Disney-kontrolleret ’Frost’-merchandise for 7 milliarder kroner, og selvom filmen nu har halvandet år på bagen, er succesen ikke aftagende. Tværtimod.\n"Da filmen blev introduceret, var vi overraskede over, at der var så relativt få forbrugerprodukter tilknyttet filmen. Jeg tror ikke, at Disney havde forudset filmens succes, men nu forøger de at give succesen så mange ben, som de kan", siger Wynne Tyree, stifter af SmartyPants, der har specialiseret sig i markedsanalyser og strategisk rådgivning med særligt fokus på produkter til børn og unge.\n"Siden har vi set en bred vifte af produkter – alt fra morgenmadsprodukter til makeup. Og efter at filmen og filmens merchandise er blevet sådan en mastodontsucces, har Disney blandt andet skabt den animerede kortfilm 'Frozen Fever' og annonceret, at der nu er en 2’er på vej", siger hun.\nTil sommer planlægger Adventures by Disney ture til nogle af de steder i Norge, der inspirerede folkene bag filmen, og her forventes priserne at lande på over 30.000 kroner for en tur.\nMange piger herhjemme har allerede en Elsa-kjole i garderoben, og alene i USA er der solgt mere end 3 millioner Elsa-kjoler. Går man i bryllupstanker, er der også mulighed for at give den særlige dag et strejf af isnende magi ved at investere i en Frost-bryllupskjole. Den kan erhverves til den nette sum af 10.000 kroner.\nDisney har endnu ikke offentliggjort, hvornår efterfølgeren til Frost rammer biograferne, men indtil da kan Elsa- og Anna-fans glæde sig over, at Disney ikke på nogen måde lader til at fjerne foden fra Frost-speederen, når det handler om at udvikle nye produkter, der relaterer sig til filmen. Samtidig kan aktionærerne kun drømme om, at den næste film bliver en lige så stor indtjeningsmaskine som den første Frost-film.\nKilde: filmz.dk, politiken.dk\naktier dollars frost frozen penge økonomi


FC Midtjylland - Vejle 11.11.18 | Betting tips & optakt | Ekstra Bladet Betting\nFC Midtjylland – Vejle | Hvem er bange for den stygge ulv? Det bør Vejle være.\n11. november 2018 18:00 MCH Arena\nFC Midtjylland V Vejle Boldklub\nskrevet af Poul Nielsen Udgivet d. 6. november 2018 9. november 2018 Sidst opdateret 9. november 2018 @ 14:49\nFCM - Vejle optakt\nFCM er flyvende for tiden og vinder alle de kampe de stiller op til. I de sidste to kampe har de besejret både Brøndby og FCK. Der er ingen grund til at tro, at formen skulle dykke og mestrene har derfor gode muligheder for at udbygge forspringet til nogle af deres konkurrenter. Vejle har det svært for tiden og måtte senest se sig slået ud af pokalturneringen af arvefjenden Kolding fra 2. Division. Det er noget der slider på moralen og Vejles mange fans synes helt sikkert at det er temmelig træls at holde med Vejle lige nu.\nFCM måtte sande, at selv om man er det bedste hold på banen vinder man ikke altid. Esbjerg reddede et point i slutminutterne og dermed måtte FCM afgive førstepladsen til FCK. I stedet for at skabe sig et forspring i tabellen skal de nu ud og jagte løverne. Nu er der jo ikke tale om nogen form for formdyk eller krise overhovedet, så de mange fans i Herning og omegn ser sikkert frem til at Vejle kommer på besøg.\nVejle mangler endnu at spille mod Horsens og kan derfor nå at tanke lidt selvtillid inden dette opgør. De har bare ikke så meget at have troen i lige for tiden. De er blevet hentet af Hobro i bunden af tabellen og der er langt mellem sejrene. Denne kamp er svær nok i forvejen og bliver ikke nemmere af, at Vejle kun har formået at score tre gange på fremmed græs.\nVores tip til kampen er spil på at FCM scorer i begge halvlege. FCM er så store favoritter, at det ikke rigtig er lønsomt at spille på en hjemmesejr, så skal der et større handicap på og det er efter min mening for risikabelt. Der er mere ræson i scoringer til hjemmeholdet i både før og efter pausen. Ulvene har så mange spillere der udviser målfarlighed og selv om Vejle ikke lukke voldsomt mange mål ind, er klasseforskellen til at få øje på.\nUnibet velkomsttilbud op til 1500 kr – klik her!\nFCM vandt deres første møde i Vejle med 3-1.\nKenneth Andersen melder om tre skader i truppen:\nMelker Hallberg udgik i den seneste kamp, som Vejle vandt over Horsens, med en lårskade. Det er uvist om han bliver klar til denne kamp.\nFCM - Vejle odds og spilforslag


Foto konkurrencer - Side 6 | Digitalfoto.dk\nVinderen af rejsegavekort er udtrukket\nVi har nu fundet en vinder blandt de rigtige svar på vores spændende konkurrence ved fotomessen. Se, hvem der vandt et rejsegavekort på 5000 kroner.\nMånedens foto af Martin Worsøe Jensen\nSe vinderbilledet fra sidste måned og deltag selv i denne måneds fotokonkurrence, måske vinder du!\nMånedens foto af Jonas Kekkonen\nMånedens foto af Marion Klette\nStort tillykke til vinderne af Nordisk Mesterskab 2013, som alle har vundet lækre præmier fra Canon.\nMånedens foto af Jack Høier\nHer kan du se, hvem der har vundet Digital Fotos konkurrence på Fotomessen 2013.\nMånedens foto af Jari Pussila\nMånedens foto af Rasmus Bruus\nVind et Android-kamera\nVær med i vores fotokonkurrence, hvor man kan vinde et Samsung Galaxy Camera.


Indrømmer: Vi var forelskede – Ekstra Bladet\n28. maj. 2021 kl. 09:35\nIndrømmer: Vi var forelskede\nJennifer Aniston og David Schwimmer var forelskede i virkeligheden, afslører de i 'Friends'-reunion\nSe traileren til 'Friends'-reunion her\nFor mange er den ikoniske tv-serie også synonym med den glohede romance imellem karaktererne Ross Geller og Rachel Green spillet af skuespillerne David Schwimmer og Jennifer Aniston.\nI de i alt ti sæsoner af hitserien kunne seerne i årevis følge Ross Geller og Rachel Green jagte hinanden, finde sammen, gå i hårdknude, være eller ikke være på pause og forsøge sig som par igen.\nMen faktisk var det ikke kun på skærmen, at der var romance imellem de to.\nI forbindelse med den store 'Friends'-reunion, som lige nu kan ses på HBO, afslører de to skuespillere nemlig, at der i den grad også var romance imellem dem, når kameraerne var slukket.\n- I første sæson havde jeg et kæmpe crush på Jen (Aniston, red.), fortalte Schwimmer, da vært James Corden spurgte ind til, om der nogensinde havde været kærlighed i luften på settet, inden Aniston fortalte, at det i den grad var gengældt.\nDe to fortalte dog videre, at de aldrig gjorde mere ved deres romance. Det var der flere årsager til.\n- På et tidspunkt var vi begge vilde med hinanden på samme tid, men vi var altid som to skibe, der sejlede forbi hinanden. Én af os var altid i et forhold, og vi krydsede aldrig den grænse, forklarer Schwimmer i genforeningsafsnittet.\nDen populære serie kørte i ti sæsoner. Foto: Paul Drinkwater/Getty Images\nDet bliver så trist\nDerfor blev deres første kys da også som et led i deres roller i hitserien.\n- Jeg kan huske, at jeg på et tidspunkt sagde til David: 'Det bliver så trist, hvis første gang, vi kysser, bliver på nationalt tv'. Og selvfølgelig var det på kaffebaren (Central Perk i serien, red.). Så vi kanaliserede bare alt vores kærlighed til hinanden ind i rollen som Ross og Rachel, lyder det fra Aniston i afsnittet.\nKunne ikke skjule det\nIfølge Schwimmer var han i en lang periode forundret over, at producerne og holdet bag 'Friends' ikke bemærkede, at der var mere end bare venskab imellem de to.\n- Jeg tænkte tilbage på det første år eller to, og når vi havde pauser fra prøverne, så var der øjeblikke, hvor vi lå og puttede i sofaen og sådan noget. Og jeg tænkte: 'Hvordan kunne alle ikke se, at vi var vilde med hinanden'?, lyder det fra Schwimmer.\n- Vi vidste det helt sikkert, indskyder Courteney Cox, der i serien spiller Monica Geller.\nDe to skuespillere formåede dog at holde romancen skjult for pressen og for fans.\nI 1990’erne datede Schwimmer blandt andre sangerinden Natalie Imbruglia, alt imens Aniston blandt andre datede musiker Adam Duritz og senere i 90'erne blev kæreste med skuespiller Brad Pitt. De var i mange år et af de celebre par i Hollywood.\nDe to skuespillere var glade for hinanden. Foto: AP/Ritzau Scanpix\nHar du også spekuleret i, hvor meget 'Friends'-stjernerne tjente på at være med i den populære serie? Bliv meget klogere her.


Rush - CinemaZone.dk - et filmmagasin i bredformat\nUSA, UK, Tyskland\n10 slettede scener, feturetter\nChris Hemsworth James Hunt\nDaniel Brühl Niki Lauda\nOlivia Wilde Suzy Miller\nChristian McKay Alexander Hesketh\nPierfrancesco Favino Clay Regazzoni\nAlexandra Maria Lara\t Marlene Knaus\nEt højoktant brøl af en film\nBag en anonym titel, en upræcis plakat og fra den efterhånden lidt uinteressante Ron Howards hånd kommer måske en af årets mest medrivende og dynamiske film. En lodret overraskelse, men så afgjort en velkommen en af slagsen. Howard vender efter Dan Brown-filmatiseringerne tilbage til den biografiske fortælling, som han også mestrede flot i f.eks. Apollo 13, og med Peter Morgan (The Queen, Frost/Nixon)s meget præcise manuskript forvandler han Formel 1-sæsonen anno 1976 til et blændende portræt af de to vidt forskellige personligheder, der dominerede feltet.\nØstrigske Niki Lauda er vores fortæller. En velforberedt, kalkuleret og metodisk racerkører, som altid er velforberedt og betragter sporten som et regnestykke, der skal gå op. Han starter i de lavere rækker i starten af 70’erne og møder her legebarnet James Hunt, der lever som om hver dag var den sidste, og i en sky af kvinder, stoffer og sprut kører han racerbil som en sand mester. De to vokser op side om side i det professionelle racermiljø op gennem 70’erne, indtil de dyster om verdensmesterskabet i de afgørende år 1975-1976.\nRush er en magtdemonstration af en fortælling om to livsfilosofier, skildringen af et konstruktivt fjendskab og en blændende sportsfilm – på én gang. Der spilles forrygende af Chris Hemsworth, som får lagt ekstra dimensioner på hans ellers elskelige muskelfigurer og ikke mindst af tyske Daniel Brühl som Lauda, der i et enkelt blik samler både misundelse, afsky og fascination, når han møder den brite, han (over)lever for at kunne slå.\nFormel 1-sporten er stadig en nicheting for et dedikeret publikum, og det kan ligge Rush til last, men man bør bevæge sig om bag titel, plakat og handlingsreferat og i en ubetinget overgivelse opleve denne dynamiske og dramatiske fortælling om en legendarisk dyst, men så sandelig også et nuanceret drama om to vidt forskellige måder at gribe livet an på. Rush kommer til fremgå af mange kommende lister over alle tiders bedste sportsfilm, og ganske uventet er den en af årets mest helstøbte historier.\nTi slettede scener, som er rimelig korte, og fem featuretter, der går bag om filmen, figurerne og filmfolkene. Det fylder ikke meget, men det er stadig vældig godt: Medrivende og interessant. Et kommenspor fra fx Ron Howard havde været en luksus, men dvd’ens bonus er bestemt anbefalelsesværdigt.\n14-9-2013 23:57 Hr. Frederik Vandrups anmeldelser har altid været en rigtig god rettesnor for mig, men jeg må indrømme at jeg har svært ved at dele hans jublende begejstring for RUSH, og jeg forstår SLET ikke hvordan et respekteret (og for mig højt elsket) Cinemazone kan give filmen fem stjerner.\nRacerscenerne er flotte, bevares, men heller ikke mere end det - de mangler ganske enkelt evnen til at rive publikum med. Skuespillet er stift og utroværdigt, og reddes kun af Daniel Brühls energiske og troværdige Niki Lauda.\nEndelig fandt jeg personskildringen af Hunt og Lauda ligeså hul som en tom papkasse. Jeg sad med uforløste frustrationer og manglede blandt andet skildringer af hvad der driver dem, indgående kendskab til deres følelser op til løbene og hvorfor de sætter livet på spil hver gang, de kører et løb.\nJeg sad hele tiden og fornemmede, at der var en virkelig god film lige under overfladen - bare synd at den aldrig fik lov til at komme frem ... øv!\nHvem passer ikke ind?


Skatteministeriet udtalte på grundlag af udtalelser fra Indenrigsministeriet og Justitsministeriet, at selv om kommunalforvaltningen, med borgmesteren som øverste daglige leder af kommunens administration, og ligningsmyndigheden efter ikrafttrædelsen af den nye skattestyrelseslov, må anses som en enkelt myndighed, er der ikke fri adgang til udveksling af oplysninger inden for myndigheden. Adgangen til at videregive oplysninger inden for samme myndighed begrænses af bestemmelsen i forvaltningslovens § 32.\nBorgmesteren (kommunaldirektøren) kan herefter kun forlange en selvangivelse udleveret, når det er sagligt begrundet som led i hans funktion som øverste daglige leder af den kommunale administration.\nI forbindelse hermed bemærket, at kommunalbestyrelsen og kommunale udvalg efter skattestyrelseslovens § 1, stk. 2, ikke kan behandle og træffe afgørelse i de (konkrete) sager, der er henlagt til den kommunale skattemyndighed, hvorimod kommunalbestyrelsen har det organisatoriske ansvar for skattemyndighedens virksomhed. Efter skattestyrelsesloven er der endvidere etableret en selvstændig klage- og revisionsprocedure. Revisionen dækker også spørgsmål om ligningens rigtighed i de konkrete sager. Det må derfor antages, at borgmesteren i praksis formentlig kun i et begrænset omfang vil have behov for at få udleveret en selvangivelse til brug ved behandlingen af klager på skatteområdet.\nHvis begæringen om udlevering står i forbindelse med en klage over dele af den kommunale forvaltning, som ikke har noget med borgernes skatteforhold at gøre, vil det fortsat være uberettiget at indfordre selvangivelser m.v.\nEndelig udtalt, at det i øvrigt følger af forvaltningslovens § 32, at skatteinspektøren, når han får en begæring fra borgmesteren (kommunaldirektøren) om udlevering af skatteoplysninger, ikke uden videre bør fremsende hele sagen, men kun de oplysninger, der udbedes og i øvrigt oplysninger, der kan være sagligt behov for at få i forbindelse med behandlingen af det spørgsmål, som har givet anledning til udleveringsbegæringen.\nSkatteministeriets skrivelse af 3. december 1990 til et byråd\n- 1. k.kt. j.nr. 1990/1011/20-6


Diplomingeniør i fødevaresikkerhed og -kvalitet - DTU Fødevareinstituttet\nForside Uddannelse Diplomingeniør i fødevaresikkerhed og -kvalitet\nForside Uddannelse Diplomingeniør i fødevaresikkerhed...\nI praktik som diplomingeniør\nMaster i bæredygtig og sikker fødevareproduktion\nDiplomingeniøruddannelsen i Fødevaresikkerhed og -kvalitet er for dig, der gerne vil være med til at sikre, at vores fødevarer er sunde og af en god kvalitet og ikke udgør en sundhedsrisiko. Som diplomingeniør i fødevaresikkerhed og -kvalitet kan du fx komme til at arbejde med moderne fødevareproduktion og fødevarekontrol.\nUddannelsen er sammensat med det formål at give dig kompetencer, som arbejdsmarkedet efterspørger. Du får brede, tværfaglige kompetencer, der bliver anvendt i moderne risikobaseret styring og kontrol af fødevarekvalitet og -produktion. Du får en teoretisk og analytisk forståelse af fødevarekvalitet til vurdering af fødevarerne og deres betydning for vores sundhed.\nUndervisningen er lagt an på holdundervisning og en fast studiestruktur, men omfatter også tværfaglig undervisning og projektarbejde, og du lærer at formidle din viden. Som et led i uddannelsen i fødevareanalyse skal du i praktik, hvor du får indblik i en fødevareingeniørs daglige arbejde.\nUddannelsen er et samarbejde mellem DTU og Københavns Universitet, så du kommer til at studere begge steder og får dermed adgang til et fagligt inspirerende miljø med mange emner på fødevareområdet.\nSe video om uddannelsen på DTUs website\nDu kan læse mere om uddannelsen som diplomingeniør i fødevaresikkerhed og -kvalitet på DTUs website. Her kan du finde oplysninger om studieforløb, studieplaner, adgangskrav m.m. og oplysninger om kurser.\nOpdateret af Else Tranholm Mortensen den 20. januar 2021\n35 88 76 05


2 dygtige pædagoger søges til vores børnehus | JobDanmark\nKBH & NØRREB ASYL BØRNEH DYBENDALSV\n2 dygtige pædagoger søges til vores børnehus\n2 dygtige pædagoger til vores børnehus søges\nLille og hyggeligt Børnehus i Vanløse søger\n1 pædagog 30 timer ugentlig til vores småbørnsgruppe i børnehaven pr 1/2,\n1 pædagog i et barselsvikariat på 37 timer pr. 1/4 til vores storbørnsgruppe. Nyuddannede er også meget velkomne til at søge stillingerne\nVi bor i hyggelige rammer, og vi har 37 børnehavebørn fordelt på to stuer samt 12 vuggestuebørn. Vi er 6 pædagoger og 3 pædagogmedhjælpere, 1 køkkenassistent og 1 leder. Vi er en uddannelsesinstitution og har derfor løbende studerende.\nVi forventer at du har et fagligt hjerte der banker for børn i hele 3-6 års alderen, små som store.\nVi er en selvejende integreret institution, der er en del af de 9 institutioner i det by dækkende netværk Asylselskabet, som giver mulighed for faglig inspiration og udvikling flere gange om året.\nDet er vigtigt for os, at børn og voksne i dagligdagen mødes med omsorg og respekt for hinandens forskelligheder.\nVi arbejder derfor ud fra vores pædagogiske værdi-ord også kaldet OHANE:\nOmsorg, Humor, Anerkendelse, Nærvær og Engagement. Vi forventer at du i din ansøgning gør dig nogle faglige tanker ift hvordan du ser dig selv i relation til disse ord.\nVi forventer at du er faglig dygtig, samarbejdsvillig, engageret og kreativ. Du er nysgerrig, åben, fleksibel. Du forstår betydningen af det gode forældresamarbejde. Du er god til at kommunikere, både verbalt og nonverbalt, og har lyst og mod på at dygtiggøre dig i samspil med et hold af gode kollegaer. Du er god til at byde ind med aktiviteter både inde og ude. Da vi har særlig fokus på musik og sang må du meget gerne kunne spille guitar.\nDu er en tydelig voksen, som kan sætte dine spor, og vil være med til at skabe høj grad af pædagogisk kvalitet til gavn for børn og forældre. Vi forventer at du har kendskab til den nye styrkede lærerplans rammer og indhold, og at du er indstillet på at bruge denne til at arbejde reflekterende med den daglige pædagogiske praksis.\nVi bruger praksisfortællinger til at udvikle vores pædagogiske praksis.\nDu er god til at formulere dig på dansk både skriftlig og mundtligt. Da vi bruger KBH Barn/AULA som pædagogisk redskab, er det vigtigt du har flair for IT.\nHar du nogle spørgsmål eller har du lyst til at besøge vores institution så kan du ringe til vores leder Jakob Landgren på tlf.: +45 40 54 68 01.\nDin ansøgning, cv, eksamensbevis og anden relevant dokumentation skal sendes pr. mail til:\nbh-dyb65@mail.tele.dk senest den 29/1.\nVi afholder løbende ansættelsessamtaler. Du hører kun fra os hvis vi vælger at indkalde dig til en samtale.\nDybendalsvej 65, 2720 Vanløse


Gråsten | Foredrag om etik & moral | Book her\nForedragsholdere i nærheden af Gråsten med foredrag om etik og moral\nDer er desværre ingen kunstnere under Foredragsholdere i nærheden af Gråsten med foredrag om etik og moral, men der er mange andre kunstnere at vælge imellem på Eventzonen.dk, fx indenfor Foredrag.\nEventzonen.dk er en portal til booking, der er blandt Danmarks største og mest spændende, for alt det der rører sig indenfor underholdning til fester, arrangementer og events for privatpersoner såvel som for firmaer, gamle som unge.\nIdégrundlaget for denne portal har været at udvikle et samlingspunkt for spændende entertainere indenfor enhver væsentlig underholdningskategori, så danskere som er på jagt efter fuldendt musik og underholdning kun skal søge ét sted, vel at mærke uden at de skal betale ekstra administrationsomkostninger eller andre bookingomkostninger. Vi er ikke et bookingbureau, Eventzonen er i stedet bookingportalen hvor alle valgmulighederne samles. Den enkelte kunstner har selv besluttet at registrere sig hos os, fordi vi har god trafik af mange kunder, som tillige vælger at komme tilbage og booker underholdende og dygtige entertainere.\nSortimentet dækker fra juleunderholdning til erfarne foredragsholdere indenfor rejser der kan fortælle til, provokere og inspirere alle. I tillæg har vi et udvalg af bands indenfor enhver relevant genre, lige fra enmandsbands, DJ’s og klassiske solister til større orkestre med op til 12 personer, der virkelig kan sætte liv på en scene.\nIdémanden bag Eventzonen.dk, Mogens Birk, har med over femten år i branchen stort kendskab til booking af underholdning indenfor alle kategorier. At lave landets foretrukne og bedste bookingsystem til enhver form for underholdning er målet for Mogens Birk, og Eventzonen ønsker heller ikke blot at være samlingspunktet mellem kunde og entertainer, men har også tilknyttet en blog med inspiration og idéer til festen og events, samt indbygget muligheder for YouTube-videoer. Der er i tillæg et voksende antal brugere på Facebook, hvor folk følger Eventzonens dygtige entertainere og kunstnere.\nØnsker du at bruge Eventzonen til at booke en kunstner så kan du søge hvilken type kunstner du ønsker, under hvilket postnummer, inden for den kategori du ønsker og i hvilken prisklasse så alt passer til festen eller eventet. Når du booker, er det vigtigt at huske, at du booker direkte hos kunstneren, så udover at der ikke længere er et fordyrende led, så har man også god mulighed for på forhånd at aftale ekstra tilpasninger og særlige ønsker til entertainerens standardoptræden, så du får lige præcis det du ønsker.\nEr du kunstner og vil du gerne oprette dig her på Eventzonen.dk, så er der først og fremmest stor sandsynlighed for, at du oplever øget interesse. Dernæst tilbyder vi dig vores betalingsprofil helt gratis de 2 første måneder, hvor du har mulighed for at uploade en udvidet profiltekst, videoer, billeder og lydklip til din profilside. Har du en eller flere videoer på din profilside, så kan potentielle kunder se en eller flere optrædener og lynhurtigt foretage en vurdering af, om netop du matcher deres arrangement. Såfremt du efter prøveperioden med en betalingsprofil vælger ikke at fortsætte med en sådan, så ændrer vi helt automatisk din profil til en gratis profil.\nUanset om du er kunstner eller du er på jagt efter den bedste underholdning til din næste fest eller event, så vælg Eventzonen.dk, og det er der 3 helt klare grunde til:\nDet er billigt – Er du entertainer betaler du kun et symbolsk månedligt beløb og er du kunde som gerne vil booke igennem Eventzonen.dk, så betaler du kun kunstnerens pris. Ingen ekstra omkostninger til bookingen.\nVi brænder for den bedste underholdning og events, som sætter kolorit på tilværelsen, og via vores blog og Facebook-community tager vi gerne gode emner op efter ønsker fra vores Facebookfans og kunder.


Datatilsynet vender hermed tilbage til sagen, hvor [advokatselskab] (herefter [advokatselskab]) den 7. juli 2020 på vegne af [X] (herefter klager) har klaget til tilsynet over, at [forsikringsselskab] har nægtet at give indsigt i oplysninger om klager, som er indsamlet i forbindelse med overvågning af ham.\nDatatilsynet bemærker, at nærværende sag er behandlet som en lokal sag, jf. databeskyttelsesforordningens artikel 56, stk. 2, idet sagens genstand alene i væsentlig grad påvirker registrerede i Danmark. Det svenske datatilsyn, som er ledende tilsynsmyndighed i forhold til [forsikringsselskab], har erklæret sig enig i denne betragtning, jf. forordningens artikel 56, stk. 3.\nEndvidere bemærker Datatilsynet, at tilsynet ved nærværende afgørelse ikke tager stilling til lovligheden af den overvågning, som [forsikringsselskab] iværksatte over for klager, og den indsamling af personoplysninger, der var foranlediget af overvågningen, idet disse forhold er indbragt for Finanstilsynet.\nEfter en gennemgang af sagen finder Datatilsynet, at der er grundlag for at udtale alvorlig kritik af, at [forsikringsselskabs] behandling af personoplysninger ikke er sket i overensstemmelse med reglerne i databeskyttelsesforordningens artikel 15, jf. databeskyttelseslovens § 22.\nDet fremgår af sagen, at klager i [dato] var involveret i en trafikulykke. Som følge heraf søgte klager bl.a. om erstatning for erhvervsevnetab af [forsikringsselskab].\n[Forsikringsselskab] iværksatte i den forbindelse overvågning af klager i perioderne [X].\nSom følge heraf anmodede [advokatselskab] den 4. maj 2020 om at få udleveret overvågningsmaterialet.\nDen 18. maj 2020 anmeldte [forsikringsselskab] klager til [politi]. Efterfølgende besvarede [forsikringsselskab] den 26. maj 2020 [advokatselskab] anmodning om indsigt og oplyste, at [forsikringsselskab] ikke ønskede at udlevere overvågningsrapporterne og de optagne fotos og videoer. [Forsikringsselskab] henviste til databeskyttelseslovens § 22.\n[Advokatselskab] henvendte sig igen den 29. maj 2020 og anmodede på ny om indsigt i oplysninger om klager, idet [advokatselskab] gjorde gældende, at databeskyttelseslovens § 22 ikke indeholdt hjemmel til at tilbageholder overvågningsmaterialet.\n[Forsikringsselskab] besvarede den 16. juni 2020 henvendelsen og oplyste, at [forsikringsselskab] fastholdt deres stilling til sagen.\nDatatilsynet modtog herefter den 7. juli 2020 en klage over [forsikringsselskabs] håndtering af klagers indsigtsanmodning.\nDatatilsynet sendte den 1. september 2020 klagen i høring og anmodede [forsikringsselskab] om en udtalelse til sagen. [Forsikringsselskab] fremsendte den 18. september 2020 en udtalelse.\n[Advokatselskab] oplyste den 8. oktober 2020, at [advokatselskab] som repræsentant for klager i forhold til [forsikringsselskabs] politianmeldelse havde fået udleveret det overvågningsmateriale, som [forsikringsselskab] havde indleveret til [politi], men at materialet i forbindelse med tiltalefrafald blev tilbageleveret til politiet.\n[Forsikringsselskab] oplyste den 6. januar 2021, at [forsikringsselskab] nu havde udleveret overvågningsmaterialet til [advokatselskab], hvilket [advokatselskab]i et brev af 4. januar 2021 til [forsikringsselskab] bekræftede.\nKlager har overordnet anført, at [forsikringsselskab] ikke har udleveret oplysninger om klager, som [forsikringsselskab] har indsamlet i forbindelse med overvågningen af ham.\nKlager har hertil anført, at [forsikringsselskab] ikke har været berettiget til at afvise indsigtsanmodningen under henvisning til databeskyttelseslovens § 22.\n2.2. [Forsikringsselskabs] bemærkninger\n[Forsikringsselskab] har anført, at [forsikringsselskab] i maj 2020 ikke ønskede at udlevere overvågningsmaterialet, idet [forsikringsselskab] formodede, at klager ville indlede en retssag mod [forsikringsselskab] i anledning af afvisningen af klagers krav på erhvervsevnetabserstatning.\n[Forsikringsselskab] har anført, at denne formodning blev bekræftet, idet klagers advokat i klagen til Datatilsynet har anført: ”jeg skal bruge materialet til en retlig forfølgelse af min klients krav på erhvervsevnetab efter ulykken mod [forsikringsselskab].” Hertil kommer, at klager løbende har forfulgt sin ret til erstatning via klagers to forskellige advokater. [Forsikringsselskab] var derfor berettiget til at formode, at sagen ikke var afsluttet med [Forsikringsselskabs] afvisning af dækning.\n[Forsikringsselskab] har oplyst, at [forsikringsselskab] foretog en konkret afvejning af klagers interesse i at få oplysningerne på tidspunktet for afslaget om indsigt, og hensynet til at beskytte [forsikringsselskabs] egne interesser og politiets mulighed for at efterforske en potentiel alvorlig lovovertrædelse i form af (forsøg på) bedrageri.\n[Forsikringsselskab] skønnede på baggrund af dels hændelsesforløbet, dels de skiftende forklaringer om klagers arbejdsevne, og dels klagers advokats tilkendegivelser om, at mulighederne for fri proces blev undersøgt, at der var en aktuel og nærliggende risiko for, at [forsikringsselskab] ville blive sagsøgt i sagen.\n[Forsikringsselskab] har videre oplyst, at [forsikringsselskab] vurderede, at klager ville kunne benytte observationsrapporterne, fotos og videoer fra overvågningen til skade for [forsikringsselskabs] mulighed for at varetage [forsikringsselskabs] egne interesser i en efterfølgende retssag, hvis klager fik indsigt i oplysningerne forud for udarbejdelsen af en stævning. Dette underbygges af, at klager flere gange har ændret sin forklaring om sin arbejdsevne efter at være blevet bekendt med, at [forsikringsselskab] havde overvåget ham.\nDet var derfor [forsikringsselskabs] vurdering, at overvågningen ikke skulle udleveres til klager, men at indsigt på et senere tidspunkt kunne efterkommes, når hensynene, som [forsikringsselskab] begrundede afvisningen i, ikke længere gjorde sig gældende.\n3.1. Registrerede har som udgangspunkt ret til at få den dataansvarliges bekræftelse på, om personoplysninger vedrørende den pågældende behandles og i givet fald adgang til personoplysningerne og en række yderligere oplysninger, jf. databeskyttelsesforordningens artikel 15.\nEfter databeskyttelseslovens § 22, stk. 1, kan retten til indsigt således begrænses, hvis den registreredes interesse i oplysningerne findes at burde vige for afgørende hensyn til private interesser, herunder hensynet til pågældende selv.\nEfter denne bestemmelse vil en dataansvarlig efter en konkret vurdering kunne afslå at give indsigt i oplysninger, hvis det vil medføre, at virksomhedens forretningsgrundlag, forretningspraksis eller knowhow derved vil lide væsentlig skade. Det vil endvidere efter en konkret vurdering være muligt at afslå indsigt i interne vurderinger af, hvorvidt virksomheden på basis af foreliggende oplysninger vil indgå et kontraktforhold, ændre et bestående kontraktforhold, stille særlige vilkår for fortsættelse, eventuelt helt opsige et kontraktforhold og lignende tilfælde. På samme måde vil det efter omstændighederne være muligt at afslå indsigt i f.eks. et notat, der vurderer, hvorvidt der er udsigt til, at en bestemt retssag mod en kunde kan vindes, eller et internt notat i en sag, der påpeger mulige tegn på, at en kunde har forsøgt at udøve forsikringssvig over for et forsikringsselskab eller forsøgt at unddrage sig forpligtelsen i medfør af f.eks. en lånekontrakt.\nDer skal, jf. bestemmelsens ordlyd, foreligge ”afgørende hensyn”, hvilket indebærer, at der alene kan ske undtagelse fra indsigtsretten i de tilfælde, hvor der er en nærliggende fare for, at privates interesser vil lide skade af væsentlig betydning.\n3.2. Datatilsynet lægger til grund, at [forsikringsselskab] fra 4. maj 2020 til omkring 4. januar 2021 ikke udleverede overvågningsmaterialet, som [forsikringsselskab] havde indsamlet i forbindelse med den iværksatte overvågning af klager.\nDatatilsynet lægger endvidere til grund, at oplysningerne, som [forsikringsselskab] har undtaget fra klagers indsigtsret, består af personoplysninger om klager og hans færden i form af fotos, video og notater i observationsrapporter. Oplysningerne har således ikke karakter af egne, subjektive vurderinger, f.eks. et notat om udsigten til at vinde en retssag, men rent objektive oplysninger om klagers gøren og laden.\nSom det fremgår af forarbejderne til bestemmelsen i databeskyttelseslovens § 22, vil det efter omstændighederne være muligt for en dataansvarlig at afslå indsigt i et notat, der på baggrund af indsamlede oplysninger, vurderer, om der er udsigt til, om en bestemt retssag kan vindes. Bestemmelsen har således sigte på den dataansvarliges egne (subjektive) vurderinger af f.eks. en retssags førelse og har således ikke sigte på rent objektive oplysninger.\nEfter Datatilsynets opfattelse kan bestemmelsen således ikke udstrækkes til at omfatte indsamlede personoplysninger i form af fotos, video og observationsrapporter, som vil udgøre selve kernen i en eventuel retssag.\nDe faktiske personoplysninger, som er indsamlet om klager i forbindelse med den iværksatte overvågning, synes ikke at kunne have et indhold, der kan medføre en nærliggende fare for, at private interesser vil lide skade af væsentlig betydning, at oplysningerne kan undtages fra retten til indsigt efter § 22, stk. 1.\nDet forhold, at de indsamlede personoplysninger med stor sandsynlighed vil kunne inddrages i forbindelse med eventuelle retstvister mod [forsikringsselskab], udgør således ikke et så afgørende hensyn til [forsikringsselskabs] interesser, at de faktiske personoplysninger, som er indsamlet om klager ved overvågningen af ham, kan undtages fra retten til indsigt, jf. databeskyttelseslovens § 22, stk. 1.\nDatatilsynet bemærker hertil, at indsigtsretten netop har til formål at give registrerede (herunder klager) adgang til at kontrollere oplysningernes rigtighed og behandlingens lovlighed, og undtagelser hertil forudsætter derfor, at der konkret foreligger aktuelle afgørende hensyn, som den registreredes ret til indsigt findes at burde vige for.\nDet er på den baggrund Datatilsynets vurdering, at [forsikringsselskab] ikke kunne afvise klagers ret til indsigt med henvisning til, at klager ville kunne benytte overvågningsmaterialet til skade for [forsikringsselskabs] mulighed for at varetage [forsikringsselskabs] egne interesser i en efterfølgende retssag.\nDet er endvidere Datatilsynets vurdering, at [forsikringsselskab] heller ikke i øvrigt har godtgjort, at der foreligger afgørende hensyn til hverken private eller offentlige interesser, som kan begrunde, at oplysninger om klager, som er indsamlet i forbindelse med overvågning af ham, kan undtages fra retten til indsigt efter databeskyttelseslovens § 22.\nDatatilsynet finder således, at [forsikringsselskab] heller ikke har godtgjort, at klagers ret til indsigt burde vige for afgørende hensyn til offentlige interesser, herunder politiets mulighed for at efterforske en eventuel lovovertrædelse. Datatilsynet bemærker i den forbindelse, at en abstrakt mulighed for, at udlevering af materiale vil forstyrre efterforskningen ikke er et afgørende hensyn, som kan begrunde undtagelser fra retten til indsigt.\nDatatilsynet har lagt vægt på, at der allerede var indgivet anmeldelse til politiet, hvorfor der ikke var et hensyn at tage til, at klager f.eks. ikke måtte vide, at der verserede en efterforskning. Datatilsynet har også lagt vægt på, at klagers advokat fik udleveret overvågningsmaterialet fra politiet som følge af politiets behandling af [forsikringsselskabs] politianmeldelse.\nDatatilsynet finder herefter, at [forsikringsselskabs] håndtering af klagers anmodning om indsigt ikke er sket i overensstemmelse med databeskyttelsesforordningens artikel 15, jf. databeskyttelseslovens § 22.\nPå baggrund heraf finder Datatilsynet anledning til at udtale alvorlig kritik af, at [forsikringsselskabs] håndtering af klagers indsigtsanmodning ikke er sket i overensstemmelse med databeskyttelsesforordningens artikel 15, jf. databeskyttelseslovens § 22.\nDatatilsynet har ved sagens afgørelse noteret sig, at [forsikringsselskab] efterfølgende har udleveret overvågningsmaterialet til [advokatselskab], og at [advokatselskab] i et brev af 4. januar 2021 til [forsikringsselskab] har bekræftet, at overvågningsmaterialet er modtaget.\n Lovforslag nr. 68, FT 2017/18, bemærkninger til lovforslagets § 22.


Intensiv crossfit skole - del 2 | Aktiv Træning\n8. december 2014 af Frederik Ægidius & Jesper U. Larsen.\nCrossfit er en hård og intensiv træningsform, hvor du giver dig 100 procent – men uden at give køb på den rette teknik.\nWorkout of the month: Det er vigtigt, at der er balance mellem intensitet og form, når du dyrker crossfit. Derfor er denne måneds WOM todelt. I den første del lærer du at udføre øvelserne helt perfekt, og der er en indlagt pause mellem runderne, hvor du lige får pusten. Anden del giver dig mulighed for at presse dig selv og få pulsen helt op.\nOpvarmning:Varm let op, før du går i gang: Begynd med løb på stedet i 10, 20, 30 og 40 sekunder med 1:1 pause – altså 10 sekunders pause efter 10 sekunders løb. Herefter laver du: » 10 squats: Stå oprejst med ret ryg, bøj knæene let, pres hoften bagud og squat ned, indtil oversiden af lårene er parallel med gulvet – og stræk så benene igen. » 5 armbøjninger » 5 good mornings (se øvelsen herunder) » 10 mavebøjninger Alle øvelser udføres langsomt. I squat skal du gerne bruge 2 sekunder på at komme ned, holde en pause på 2 sekunder i bunden af bevægelsen og bruge 2 sekunder på at komme tilbage til udgangspositionen.\nProgrammet:Først tager du 3 runder med 1 minuts pause mellem hver: » 10 step-ups på stol » 15 pull-ups på bordkant » 20 good mornings » 15 hand release push-ups » 10 V-ups Herefter tager du 3 runder af øvelserne så hurtigt som muligt. Det er denne tid, du noterer i dit WOM-skema. Er du en supermotionist, der har flere kræfter tilbage efter at have været hele programmet igennem, kan du udvide træningen med 3 runder mere på tid.\nHan har lavet programmet:\nFrederik Ægidius er træner for holdet New York Rhinos i den nye amerikanske crossfitliga, National Pro Grid League. Han er selv en af verdens bedste crossfittere og har dyrket sporten på konkurrenceniveau siden 2010. I 2012 blev han europamester i crossfit, og ved verdensmesterskaberne året efter endte han som nummer 15. Han har undervist i crossfit i flere år.\nCrossfit-skolen video: Hand release push-ups træner arme, bryst og mave.\nCrossfit-skolen video: Good morning træner baglår, ryg og mave.\nCrossfit-skolen video: Pull-ups træner øvre ryg og overarme.\nCrossfit-skolen video: V-ups træner maven.\nMånedens workout går under navnet ‘Death by’, men det er ikke (helt) så slemt, som det lyder. Få øvelserne her.


L'Appart de la Course i Bordeaux til Bedste Pris-garanti | Agoda.com\n31 Rue De La Course, Bordeaux Centrum, Bordeaux, Frankrig, 33000 - Se på kort\nNabolag Bordeaux Centrum Le Lac Bordeaux Centrum Bordeaux Centrum\nMere om L'Appart de la Course\nL'Appart de la Course ligger i hjertet af Bordeaux Centrum og er en idéel base til at opleve Bordeaux. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå L'Appart de la Course gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Gæsterne på dette hotel har glæde af gratis trådløst internet på alle værelser, trådløst internet i fællesområder, parkering på stedet.\nNyd værelsesfaciliteter i høj kvalitet under dit ophold. Nogle værelser indeholder aircondition, opvarmning, altan/terrasse, fjernsyn LCD-/plasmaskærm, tekøkken, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Nyd uforlignelig service og en i sandhed prestigefyldt placering på L'Appart de la Course.\nDu bedes give L'Appart de la Course besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Ved ankomst opkræves et skadesdepositum på 300 EUR. Depositummet er fuldt refunderbart ved udtjekning, såfremt der ikke findes skader ved inspektion af værelset.\nAlle slags rejsende (48) Par (30) Rejsende alene (9) Familie med små børn (6) Gruppe (3)


Kan jeg som rådgiver for en beboelsesforening søge om håndværkerfradrag for flere beboere, eller skal den enkelte selv gøre det?\nHvis det nu er f.eks. taget der skal skiftes er man jo fælles om dette, kan fradraget deles ud på xx beboere?\nJeg går ud fra at fakturaen alligevel bliver delt op på antallet af lejligheder i boligforeningen. Hver person kan så benytte sig af fradraget individuelt via fradraget på selvangivelsen, men KUN hvis fakturaen er stilet personligt til dem.\nfaskine1177 nybyg1176 bryggers1158 au pair1144 gas1140 ejerlejlighed lejet ud1117 betaling1095 solceller1077 hvor meget1076 frist1066 selvangivelse1065 ejerlejlighed1056 flytning1034 lejer1026 loft1025 leje997 jordvarme989 anneks975 2013919 tagrenovering817 maler805 badeværelse697 Køkken600 nyt køkken447 Vis mere\nnybyg1176 bryggers1158 au pair1144 gas1140 ejerlejlighed lejet ud1117 betaling1095 solceller1077 hvor meget1076 frist1066 selvangivelse1065 ejerlejlighed1056 flytning1034 lejer1026 loft1025


Foredrag med Ann Mariager | Butterup-Tuse Kirker\nForedrag med Ann Mariager\n© Jens Ulrich / Dizzybild\nMandag d. 4. oktober 2021, kl. 19:30\nI sit foredrag "Velopdragne kvinder skaber sjældent historie" fortæller Ann Mariager om sit arbejde med humor, om den evindelige flinkeskole og om glæden ved at træne sin humoristiske sans. Sådan én har alle mennesker, siger hun, men nogen bruger den for sjældent.\nAnn Mariager har siden 1980'erne gjort sig godt bemærket i radio, på tv, i aviser, blade og magasiner. Hun har skrevet tv-satire, revy og har i flere år skrevet og samlet kvindecitater til sin faste bagside, "Siden Sidst" i ugebladet SØNDAG.\n"Velopdragne kvinder…"-foredraget tager udgangspunkt i Ann Mariagers bagside i SØNDAG, i hendes citatbog "Velopdragne kvinder skaber sjældent historie" - og i hendes eget liv som kvindelig humorist og satiriker. I foredraget fortæller Ann også om den særlige, kvindelige humor og viser klip fra sin egen produktion af humor og satire, senest komedien "Modne damer i morgenkåbe - når den værste ungdom er overstået".\nAnn Mariager er en populær foredragsholder, der leverer sine budskaber med livsmod og lys alvor. Hun er journalist og forfatter til bogen "Mageløs på matriklen" (Gyldendal), som med afsæt i Danmarks over 1 million singler slår et slag for retten til et godt liv alene. Ann har også skrevet biografien “Inga Arvad, den skandaløse skandinav” om journalisten og skønhedsdronningen Inga Arvad, som var unge John F. Kennedys store kærlighed under 2. verdenskrig i USA.\nAnn Mariager blev kåret som Årets Revyforfatter i 1989. Hun har modtaget rejselegat fra Statens Kunstfond og arbejdslegatophold, bl.a. i Bikubenfondens lejlighed i New York, på Klitgaarden i Skagen og Svanekegaarden på Bornholm.\nBilledet af Ann Mariager er taget af fotografen Jens Ulrich/Dizzybild.\nMenighedsrådet byder på kaffe og småkager. Vi glæder os til at tage imod jer!


Fremadstormende madkoncept får millioner fra it-milliardær og rig familie - FINANS\nToo Good To Gos ejerkreds er blevet udvidet, og samtidig er en lang række medarbejdere blevet ansat den seneste tid.\n02.08.2017 kl. 06:22\nDet fremadstormende danske madfirma Too Good To Go henter nu igen et tocifret millionbeløb i jagten på at redde 100.000 måltider fra at ryge i skraldespanden hver dag.\nHelt nøjagtigt modtager Too Good To Go, der står bag app'en af samme navn, 21,5 mio. kr. i kapitalindsprøjtning fra flere investorer.\nBlandt dem er it-milliardæren Preben Damgaard, som tidligere har skudt penge i app'en og nu har øget sin ejerandel i den, og den rige familie Lind, der står bag typehusfirmaet Lind & Risør, som er nye i ejerkredsen.\nDet så du ikke på tv: Nej til "løverne" fører nu til et tocifret millionbeløb fra landets største it-stjerner\nIfølge Mette Lykke, administrerende direktør i Too Good To Go, er den friske kapital nødvendig for at indfri vækstambitionerne.\n»Den nye kapital skal være med til at finansiere de mange nye medarbejdere, vi har ansat de seneste måneder. De mange ansættelser kommer derfor også til at betyde, at vi kommer ud med et stort underskud i år, fordi vi har skullet investere så voldsomt. Men det er helt efter planen,« siger hun til Finans.\nFor få måneder siden var der lige godt 20 medarbejdere i Too Good To Go, men nu er antallet oppe på over 50, fortæller Mette Lykke, der i øvrigt begyndte som administrerende direktør i virksomheden den 1. juni efter 10 år som topchef i Endomondo, som hun var med til at stifte.\nVokseværket i Too Good To Go er sket for at give virksomheden mulighed for at blive en god forretning. Virksomheden er nemlig nødt til at operere i stor skala og i flere lande for at være rentabel.\n»Der skal sælges mange måltider, før vores koncept bliver en bæredygtig forretning. Derfor investerer vi i at vokse i en række udvalgte lande i den kommende tid,« siger Mette Lykke, der selv investerede i virksomheden tilbage i november sidste år.\nHelt konkret er det Danmark, Norge, Tyskland, Frankrig og Storbritannien, Too Good To Go har fokus på i øjeblikket.


I det væsentlige er trombose af hæmorroide vener en komplikation af sygdommen, hvis en person var skødesløs over lægens anbefalinger eller slet ikke besøgte ham, men forsøgte at helbrede sig selv. Ifølge medicinsk statistik er årsagen i mere end 80% af tilfældene overgangen til patologi fra et kronisk, træg stadium til et akut stadium. Og kun i 15-20% dannes en tromb uventet for patienten og bliver straks betændt.\nDenne tilstand betragtes som kritisk, behandling af trombotiske formationer af hæmorroider skal påbegyndes med det samme. Hvis patienten fortsætter med at nægte lægehjælp og selvmedicinere, kan der opstå livstruende komplikationer..\nHvad er trombose af en betændt hæmoroidformation, det er bedst at se på billedet. Synet er ikke det mest behagelige, men det får alle, der lider af denne patologi, til at tænke på seriøs behandling under tilsyn af en specialist. Det er allerede blevet sagt ovenfor, at oftest er årsagen til dette symptom patientens skødesløshed. Han ved, at han ikke er sund, han skal overholde den rigtige livsstil, en bestemt diæt, undgå stress og overbelastning. Men det gør han ikke, og som et resultat udviklingen af eksterne tromberede hæmorroider.\nOveranstrengelse af maven, når man løfter vægte.\nEn tromberet ydre klump dannes på grund af et brud på selve knudens indre skal. Blødning opstår, men der er ingen udstrømning af blod, og det stagnerer. Blodplader holder sammen og danner en koagel, der fylder hulrummet i den dannede knude og strækker den. Som et resultat bliver knuden endnu større og betændt..\nTromboflebitis kan i dette tilfælde være intern. Men dette fænomen er ikke så almindeligt som den ydre form for patologi. Nogle gange udvikler en kombineret sig, når blodproppen fanger både eksterne og interne nodulære formationer. På samme tid kan både en bump og alt på én gang påvirkes..\nI meget sjældne tilfælde dør den beskadigede knude og falder af sig selv. Men dette betyder ikke, at du kan glemme tromboflebitis og ikke se en læge. Det resterende sår kan være inficeret. Derudover kan der til enhver tid dannes en blodprop i en anden bump..\nBlodcirkulationen i endetarmsårene forstyrres, den stagnerer, der dannes en blodprop. Betændelsen er endnu ikke begyndt, men personen klager allerede over ubehag i anus, kløe, forbrænding, smerte, hvis klumpen berøres under afføring eller hygiejneprocedurer. Ideelt set bør behandlingen påbegyndes på dette stadium - ved hjælp af salver og suppositorier kan du forhindre den inflammatoriske proces og eliminere overbelastning i karene.\nPå dette stadium bliver situationen meget farligere. Knuderne bliver meget større, smerten generer konstant, da den inflammatoriske proces allerede er startet. Vævet omkring anus er ødemøst og hyperæmisk, den generelle kropstemperatur kan stige, alvorlig blødning vises, når væv er beskadiget.\nTakket være moderne diagnostiske metoder helbredes hæmorroid trombose med succes selv i en avanceret form, det lykkes lægerne at redde en uagtsom patient og forhindre døden. Men til dette skal du først søge lægehjælp, og kun personen selv kan gøre dette..\nDenne tilstand manifesterer sig meget akut, derfor vil det ikke være svært for en læge at genkende denne patologi. Men for nøjagtigt at bestemme lokaliseringen af noderne, graden af deres skade og andre mulige samtidige komplikationer er der behov for en mere grundig undersøgelse.\nDerefter sætter specialisten på handsker og forsøger forsigtigt nodulære formationer med sin finger - de komprimeres, hvis du forsigtigt trykker på dem med din finger, holder han form og tæthed uden at falde igennem. I alvorlige tilfælde er smerterne og spasmerne så stærke, at lægen kun kan udføre en digital undersøgelse efter lokalbedøvelse..\nTil differentiel diagnose ordineres rektoskopi - undersøgelse af endetarmen ved hjælp af et specielt spejl. Oftest udføres denne procedure også efter anæstesi..\nDette er sandsynligvis hovedspørgsmålet for hver patient - hvordan bliver jeg behandlet, er det muligt at undgå operation? Det hele afhænger af, på hvilket stadium sygdommen er. Baseret på diagnosen vælger lægen den mest passende behandlingsmetode. Faktisk er der kun to af dem: medicin eller kirurgi.\nVenotonik er også påkrævet - lægemidler, der stimulerer blodcirkulationen, forhindrer blodstagnation og forhindrer dannelse af blodpropper. Dette er Detralex, Nigepan. Med svær smerte og ødem udføres en alkohol-novokainblokade. Smertefulde knuder injiceres med en opløsning fra flere sider, behandlingsforløbet er 3-4 dage, indtil de akutte symptomer forsvinder.\nKirurgisk indgriben er nødvendig, hvis sygdommen allerede er gået til tredje fase. En hastende operation ordineres, når patienten har svær analblødning eller lægemiddelterapi ikke giver den ønskede effekt. Der anvendes flere teknikker.\nHver patient skal forstå, at kirurgi er en ufuldstændig kur mod hæmorroider og trombose. Kun manifestationer af patologi er blevet fjernet. Men hvis du ikke gennemgår et lægemiddelterapi og ikke følger lægens anbefalinger, buler bulerne ud og bliver betændte igen og igen. Den bedste behandling er forebyggelse, i dette tilfælde er det mere sandt end nogensinde.